Iurretako plazan tanboliñe dabil... — dantzan.eus\nHemen zaude: Hasiera › Komunitatea › Duguna - Iruñeko dantzariak › Iurretako plazan tanboliñe dabil...\nIurretako plazan tanboliñe dabil...\nHamarkadak dira gure taldeak Iurretako dantzariekin harremanak dituela. Haiekin ikasi zuten gure aurrekoek dantzari-dantza eta haiekin berrikasi genuen guk ere, duela zenbait urte ya. Ta azken urtetan hara joan behar genuela dantzan, baina beti San Fermin txikiekin bat egin, eta ezin! Baina ilargiaren kontuak, aurten Aldapako San Ferminak eta Iurretako San Migel festetako asteburuek ez dute bat egin eta aspaldiko zorra kitatzeko aukera izan genuen urriaren 4ean.\nIurretako dantzariekin batera emanaldia egin genuen erdi-bana, herriko plaza zoragarri horretan. Iurretarrek Estanpa, Gorulari eta Domingilue, Dantzari-dantza eta Erregelak dantzatu zituzten, 4 txandatan.\nGuk Nafarroako dantza sorta bat eraman genuen Bizkaia alde hartara. Zaraitzu aldeko Axuri-beltza eta Otsagabiko dantzetarik batzuk eman genituen lehen zatian.\nBigarren parte batean Iruñean dantzatzen ohi dugun San Juan bezperako soka-dantza eman genuen.\nAmaitzeko, eta ia kasik udazken arrats hartako ilunpean, Luzaideko zenbait dantza eman genituen. Pazko igandeko puska-biltzan egiten dituztenak eta ondotik plazan dantzatzen dituztenetatik beste zenbait, kasik Balkanetakoa zirudien musikari bandak lagunduta! ;-)\nHorrekin egin genuen antrexatak eta fini, Iurretako plaza ederrean. Iurretako dantzariei esker mila gonbidapenagatik!\nBizkaian herbesteraturik dugun Aitor Razkin dantzaria aritu zen emanaldian argazkigile eta sorta eder hau utzi zigun.


Mailhoc - Wikipedia, entziklopedia askea.\nJean-Marc ESCOUTES (2014-2020)\n44° 00′ 18″ N, 2° 04′ 14″ E / 44.005°N,2.0705555555556°E / 44.005; 2.0705555555556Koordenatuak: 44° 00′ 18″ N, 2° 04′ 14″ E / 44.005°N,2.0705555555556°E / 44.005; 2.0705555555556\nVirac, Cagnac-les-Mines, Castanet, Labastide-Gabausse, Taïx, Villeneuve-sur-Vère eta Sainte-Croix\nMailhoc (frantsesez eta ofizialki: Mailhoc) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 234 biztanle zituen.\n2007an Mailhoc udalerrian erroldatutako biztanleak 234 ziren. Familiak 88 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 28 seme-alabarik gabeko familiak ziren, 32 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 105 etxebizitza zeuden, 94 familiaren etxebizitza nagusia ziren, 8 bigarren erresidentzia ziren eta 3 hutsik zeuden. Etxebizitza guzti hauek 105etxeak ziren. 94 etxebizitza nagusietatik 87 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek gela bat zuen, 23 etxek lau zituzten eta 70 etxek bost zituzten. 89 etxek euren parking plaza propioa zuten azpian. 38 etxetan ibilgailu bat zegoen eta 51 etxetan bat baino gehiago zituzten.\nMailhoc udalerriko biztanleria-piramidea 2009an .\n2007an lan egiteko adina zuten pertsonak 132 ziren, horien artean 97 aktiboak ziren eta 35 inaktiboak ziren. 97 pertsona aktiboetatik 91 lanean zeuden (47 gizon eta 44 emakume) eta 6 langabezian zeuden (4 gizon eta 2 emakume). 35 pertsona inaktiboetatik 9 erretiraturik zeuden, 12 ikasten zeuden eta 14 "bestelako inaktibo" gisa sailkaturik zeuden.\n2009an Mailhoc udalerrian 104 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 15.673 euro zen.\n2000. urtean Mailhoc udalerrian 27 nekazaritza-ustiategi zeuden, 915 hektarea erabiltzen.\nVilleneuve-sur-Vère (3,3 km)\nTaïx (4,3 km)\nMilhavet (4,3 km)\nLabastide-Gabausse (4,4 km)\nCastanet (4,6 km)\nVirac (5,0 km)\nBlaye-les-Mines (5,8 km)\nCombefa (6,0 km)\nBNF: 15277458r (data)


On Kixote Mantxako. Bigarren Zatiko 24garren atala\nKondaira handi hau jatorrizkotik itzuli zuenak dioenez, Zide Hamete Benengelik idatzitako lehenengoan, Montesinosen haitzuloko jazoerako atalera iritsita, bazter baten, eskuz, honako zer hauek idatziak zituen:\n"Ezin sinets dezaket, ezin burutan sar, On Kixote ausartari aurreko atalean idatzita geratu den guztia benetan gertatu zitzaionik: zeragatik, aurreko jazoera orain artean gertatu guztiak sinesgarri, egia-antzeko behintzat, eta gertagarri edo gertakor izan direnagatik; baina, honako haitzulo honetakoa ez zait benetan egiazkoa denik iruditzen, arrazoiaren mugetatik at eta oso at doalako. Gezurrik esan zuenik ere ezin inola nik etsi, On Kixote bere garaietako zaldunik mazalena eta gaparerik egiazkoena zen ber hori ezinezkoa zen, gezika erasoko baliote ere ez bailuke berak gezur bat ere esanen. Bestalde, gertatu bezalaxe jaulki zuela eta zehaztu zuelako usteak nago, hainbeste zentzugekeria ezin asmatu izanen zuen inola ere hain epe laburrean; eta jazoera hau gezurrezkotzat joa izan bada nik ez dut errurik, ez beharrik, nik idatzi baino ez dut egin, ez egiazkoa edo ez gezurrezkoa denik esan bage. Zuk, irakurle horrek, zuhurra izanki, nahi duzun bezala erabaki, nik ezin besterik egin, ez eta behar ere; azken urteetan, heriotzako orduan, gezurtatu omen zuena egiatzat hartzen da, berak asmatu zuela esan omen zuen, bere kondairetan irakurriak zituen jazoerekin bat etorten zitzaiolako ustean, noski". Eta honez gain gehiago ere dio:\nTxunditu zen lehengusua, bai Santxo Pantzaren bekokiaz edo irtenkeriaz bai honen nagusiaren egonarriaz, eta orduan berau hain otzan, hain lasai eta motel agertzearen zioa, bere irudikoz, Dultzinea Tobosoko anderea ikusi izanak eragindako poza zen, sorgindua ikusi zuen arren ; zeren, honela ez izaitekotan, Santxok esan zizkion hitzak nahikoak izan baitziren, aski eta gehiegi, makilka ihardets ziezaion, ukaldika "eho" zezan, benetan harek bere nagusiarekiko ozarttoegi ihardun zuelakoan zegoen, eta honela mintzatu zitzaion:\nNik, On Kixote Mantxako jaun, berorregaz emandako eguna ondo baino hobeto emana dudalakoa dut, lau zer biribilatu, lortu edo irabazi dudalako. Lehena, berori ezagutzea, zorion handikotzat hartua dudana. Bigarrena, Montesinosen leze horren barruan zer dagoen jakitea, Guadiana eta Ruiderako aintziren itxuraldak eta guzti, esku artean darabildan Obidio espainiarrarako on izanen baitzait. Hirugarrena, "naipeen" antzinatasunaz ohartzea, zeren, dirudienez, Karlomagnoren garaietan ere, behinik behin, erabiltzen bai baitzituzten, Durandartek berorri esan zizkion hitzetatik ondoriozta daitekeenez, hots, berak, Montesinos hizketan ari izan zitzaion une luze haren ondoan, esnatu eta "arte, arte, eta kartak eho" esan baitzuen. Hau esaldi hau eta hizkera bera ezin ikasi izango zuen sorginduta egonik, ez egonik baino, Frantzian eta Karlomagno enperadore horren garaian, hain zuzen ere. Hau nik hauteman dut, bai, eta osatzen dudan beste libururako hautu-hautuan datorkit, Birgilio Polidororenen gehigarria, antzinatekoen asmakuntzan emango diodan horretarako berebiziz datorkit; naipeekikorik idatzi zuenik ez dut uste eta orain neuk idatziko dut, garrantzi handikoa izanen baita, are handiagoa Durandarte jauna bezalako egile hain egiazkoa eta hain larria aipatuaz. Laugarrena, orain arte inor gutik zekiena, edo inork ez zekiena ikastea izan da, Guadiana ibaiaren sorburua ben-benetan zein den jakitea alegia.\nZuzen zagoz – esan zion On Kixotek – ; baina, liburu horiek nori eskainiko dizkiozun jakin nahi nuke, baldin, Jaungoikoaren laguntzaz, irar eta argitaratzeko baimena emaiten bazaizu -zalantzan bainago-.\nBadira Espainian nori eskaintzeko jaunak eta handikiak – esan zuen gusuak.\nAskorik ez – On Kixotek – ; eta ez merezi ez dutelako, onartu nahi ez dituztelako baizik, zeren, egileen lanari eta opariari zor bide-zaien ordainbeharraz euren burua lotu nahi ez baitute. Nik badut printze bat ezagun, beste guztien hutsunea betetzeko adinakoa dena, dohainetan hain dohaintsua, ezen, denak zehazten hasiko banintz, beharbada, hainbat bular bulartsurengan bekaitza piztaraziko bainuke; bego, beraz, hau hemen, beste une egokiago baterako utzirik, eta goazen gau honetan non aterpe hartu bilatzera.\nHemendik urrun ez – gusuak berriro – baseliza bat dago, gudagizon izan ei zen parrau batek bizitoki duena; kristau ona dela uste da, zintzoa oso, eta txit onbera, gainera. Baseliza ondoan etxetto bat du, berak bere kasa eraikia; ttikia izan arren, arrotzak hartzeko adina bada.\nOilorik al du urlia parrauak edo padarrak? – galdetuz Santxo.\nHain bagerik parrau guti – erantzun zion On Kixotek – ; gaur-egungoak ez dituk anbiolako haien antzekoak, Egiptoko basohiletan-eta palmondo-orriz jantziz eta lurpeko sustraiak janez bizi zirenak alegia. Ez diat gaizki ulertzerik nahi, hots, garai zaharretako haien aipu ona eginaz gure garaiotako hauetaz ez diat txarrik egin nahi; baina antzinakoen zorroztasuna, estuasuna, oraingoen damukioa, penitentzia, baino areago zela erran nahi diat; ez honegatik, ordea, kaxkarrak direnik, ez: nik, behintzat, ontzat hartzen ditiat; eta, bestalde, orotan bekatari denak baino kalte handiagorik ez dik egiten onaren itxuran agertzen den azaltxuriak.\nElkarren arteko hizketaldi honetan ari zirela, berenganantz gizon bat zetorrela ikusi zuten, oinez, ttaka-ttaka, lantza eta aiztaga edo "alabarda" ugariz zamaturiko mando bati zigor batez joka. Haienganatu zen, agur egin zien eta aurrera jo zuen. On Kixotek hau esan zion:\nGizon on, geldi; mando horrek ahal duen baino arinago zoazela dirudi eta.\nEzin geldi naiteke, jauna – ihardetsi zion gizonak – hemen daramatzadan iskiluok bihar erabiltzekoak dira, bai, eta ezin gelditu, beraz; agur, bada. Jakin nahi bazenu zertarako diren, baselizatik gorattoagoko ostatuan emango dut gaurko gaua, bai, eta bide honetatixe joanez gero, bertan jarrugi ahal naukezu, bai, eta liluragarrizko zerak azalduko dizkizut. Agur t'erdi, berriz ere.\nMandoari zartada bat eman zion eta ez zuen On Kixotek liluragarrizko zer horiek zer edo zelakoak ziren galdetzeko aukerarik izan; beti jakingale, beti zer berriak ikasteko minetan zebilelako, berriz, berehala erabaki bezala agindu zuen gaua ostatu haretan emaite aldera joiteko, eta haranzko bidean aurrera hasteko, baselizara bagerik, lehengusuak nahi zuen bestera.\nHala egin zuten, zaldien gainera igorik, eta hirurak txiribogarako bidean zehar aitzinatu ziren, eta bertara arrastu baino lehenttoago iritsi ziren. Zurrut bat egitera baselizara gerturatzeko esan zion gusuak On Kixoteri. Santxo Pantzak entzun orduko, astoa bertaranztu zuen, On Kixotek gusuarekin berdin; baina Santxoren ohiko halabehar txarrak, antza, padarra etxean ez egoiteko agindua zuen, baselizan bertan aurkitu zuten padar-serora batek jakinarazi zienez. Ardotik eskatu zitzaizkion, berak, aldiz, bere nagusiak ez zedukala esan zien, ur hoxkara nahi bazuten, ordea, gogotik emanen ziela.\nUra edateko gogoak banengo – Santxok erauntsi – bide bazterretan putzuak eta zupuak badagoz ugari, uhaskak esan nahi baitut, eta gogotik aseko nintzen. Ai, Kamatxoren ezteiak eta On Diegoreneko oparotasuna, zeinbat aldiz huts eman beharretan egonen natzaizuen!\nHonez gero, baseliza bertan utzi eta ostaturantz jo zuten; ibilten hasi eta laster mutilko bat ez oso arin bide berean beraien aurretik zihoana aurkitu eta atzeman zuten. Sorbalda gainean ezpata zeraman, eta beronetik esekita zorro bat, janzkaien pardela zirudiena, galtzak edo gergizkoak, kapilotx motxa eta atorraren bat, dena sorta egina; ilegurizko soinekotto bat aldean, ziriku-ehunezko zerrenda batzuekin, eta alkandora bat jantzita zihoan, galtzerdiak ere zetazkoak, oskiak edo "zapatak" Erregetxean ohi direnak legezkoak, laukituak alegia; hamazortzi edo hemeretzi urteko, begitarte alaiko, eta zalu antzekoa zen. Bideko nekea arintzearren "segidillak" direlako batzuk kantatzen zihoan. Bildu zitzaizkion unean bat azkendu berria zuen, lehengusuak gogoan hartutakoa, eta honela omen zioen:\nBehar gorriak naroa, ai gudua!\nEz nindoake, zinez, baneu dirua\nHitz egin zion lehena On Kixote, eta esan zion:\nArintto zoaz, mutil. Nora ordea? Jakin dezagun, bada, esan nahi baduzu.\nZama-peiturik noa, bai, alde batetik beroa dela eta, bestetik "bagezia"; nora noan, bada, gudura noa.\nNola bagezia? – On Kixotek berriro – Beroagatik izan daiteke, baina.\nJauna – ihardetsi zion – zorroan batuak ilegurizko zaragoil batzuk daroadaz, soinekotxu honen kideak, baiña bidean higatuko banitu, maiztuko, ez neuke huriratutakoan apain janzteko erarik izango, eta beste barri batzuk erosteko beste dirurik bere ez. Honegatixe noa noana legez, eta egurastu bat hartzearren, jakina; oiñezko gudaroste batzukana heldu arte, hebendik hamabi bat legoatara ei dagozanak, haretan bere; haekaz batuko naz, eta handik harakoan, zela edo hala, ibiliko gara, joan-da-joan, Kartagenan ei dagoan ontzitokiragino. "Gorteko" ezeduki baten otsein izan baiño jaun eta jaubetzat Erregea nahiago dot, eta guduan honexen morroe izan.\nEta, zer duzu onura, ondo bidean? – galdetu zion gusuak.\nOrain artean Espainiako handiki edo nordin urenen baten otseina izan banintz – mutilak atzera – onura jasoko nukean, jakiña; onen mutil izaiteak horixe ekarri daroa: otsein-mahairean urten eta "alferez" edo kapitain izaitera heldu doaz, edo halako bizimodu on baten ugazaba; ni, osterantzean, neure zoritxarrean, ganorabako batzuen morroe izan naz beti, "zorripiztu" batzuena, egon-sari mehatz eta gosetano argaleko jendea, lepokoa "almidonaiten" ogasunaren erdiak agortutzen zituena; holako jendearen artean dabilan gela-mutil "abenturazaleak" gatx dau jazoera haundirik idorotea.\nEta, zure biziarren, esaidazu, adixkide – On Kixotek galdetu – : horrenbeste urtetako morrontzan otsein-jantziren bat edo irabazteko gai ez ote zara izan?\nBai, bi emon izan deuste – mutilak berriro – ; baiña, badakizu, abade izaiteko bidean danari legez, behin uko egiñaz gero, atzera egiñaz gero, abade-soiñekoa kendu eta lehengo bere soiñeko zaharrak emaiten deutsoez atzera; niri berdin egiten nire nagusiek, zera, Gortean egin beharreko garatzak egin ostean, etxeratutakoan, niri emoniko jantzi ederrak atzera kendu egiten zeustezan, harro erakusteko baiño ez zirean eta.\n"Notabile espilorcheria", italiarrek esan ohi dutena bezala – esan zuen On Kixotek – dena dela, zure asmo on horrekin Erretetxetik irten izana zorionekotzat hartzen dut; ez dago lurbiran eginkizun zintzoagorik eta onuragarriagorik Jaungoikoaren alde ihardutea baino, lehenik, eta gero, erregearen aldekoa, berez nagusi baitugu, iskilu-iharduera denean batez ere, zeren honen bidez ondasun gehiagorik irabazten ez badu ere, hizkien bitartez baino ohore handiagoa, behintzat, erdiestea bai baitago, maiz esan izan dudan eran; badakit, jakin, ordea, hizkiek iskiluek baino erro-ondare edo "maiorazko" gehiago irasi dutela, honelarik ere, oraindik iskiludunek badute nik ez dakit zertto bat hizkidunen gainetikoa, beste guztien gainera igoarazten dituen nik badakit zer-nolako aintza, zer distira. Har ezazu gogoan oraintxe esanen dizudana, onerako izanen zaizu eta zure nekeen aringarri ere bai; zera, jazokizun kaltegarriak zure irudimenetik edekitzea, ez erabil buruan etorkizunean gerta lekizukeen ezer txarrik; txarrena heriotza da, eta hau ona bada, hiltzea onena. Erromako enperadore ausart Julio Zesarri heriotzarik onena zein zen galdetu zioten; ustebagekoa, bat-batekoa, erantzun zuen; jentila zen aldetik, benetako Jaungoikoaren berri bagekoa zelarik, erantzun zuen arren, ongi esan zuen, gizakiak oinazea nahi duelako, ahalaz, ekidin; ba al zaizu, bada, axola, lehenbiziko borroka-unean hiltzea edo kainoi-danbada batek hilarazia izaitea, edo "mina" batek, leher eginez, ero bazaitu. Hala edo honela hiltzea' hiltzea da, eta kito, amaitu da; Terentziok esan zuena, hots, borrokan hildako gudukariak ihesean bizirik eta onik baino hobea dirudi, eta ohorea handiagoa du gudariak bere kapitain edota agintzen dionari men egiten dion heinean. Aditu, mutil gudagizonari bolbora-usaina egokiago zaio, "algaliaren" usaina baino; eta, bestalde, iharduera ohoretsu honetan zahartasunak atzemaiten bazaitu, nahiz zarela zauritua nahiz zarela hebaindua edo elbarritua, ohore bagerik, bederen, dedu-peiturik, ez al zaitu atzemanen, txirotasunak, behinik behin, ez dizu hori kendu ahal izanen; gainera, gudari zahar elbarrituak zaindu eta zahartzaroa arintxeago eman ahal izaiteko aginduak badira, zeren, zeinbait ugazabak bere jopu beltzekin zer egiten duen ikusi izan baita :zahartu eta gero, ezertarako ez direnean, askatzen dituztelako aitzakian, etxetik bidaltzen, haien buruaren jabe direlako uste ustelean, eta gosearen jopu bihurrarazten dituzte, eta hau ez da on, eta jopu izaite honetatixe heriotzak ez bestek aterarazten ditu. Hara,oraingoz ez dizut gehiago esan nahi, igo zaitez, bada, nire zaldi honen ipurtxuntxurrera ostatura bitartean, gero elkarrekin abalduko dugu, bai, eta goizean aurrera joanen zara, Jaungoikoarekin eta zure asmo on horiekin.\nMutilak igaiteari ezetz esan zion, abariari baietz, ostera, eta orduan Santxok, berekiko, honela esan omen zuen: "Jainkoak har zaitzala jauntzat! Horrelako zer horren erazko eta zentzuzko horiek erraiten dakien gizonak nolatan erran dezake Montesinosen haitzuloan hain zentzubagekeria erabageak ikusi dituela? Tira, bada, ikusiko dugu".\nHeldu ziren txiribogara, arrats apalean, eta Santxo pozik bere nagusiak ostatutzat hartu zuelako, ez, ohi bezala, gaztelutzat. Sartu eta berehala, On Kixotek txiriboginari lantzak eta alabardak zeramatzan gizonaz galde egin zion; mandoa jarrarazten zamaritegian zegoela erantzun zion. Lehengusuak Santxorekin itzeragaitabereak bertaratu zituen, Rozinanteri askarik eta lekurik onena eman ziotelarik.


Eskerrik asko eta datorren ikasturtera arte! | Jesuitak\nEskerrik asko eta datorren ikasturtera arte!\nHezkuntza elkarte estimatua,\nFamilia askotan pandemiak eragindako sufrimendu-egoerek urratutako ikasturtearen amaierara hurbiltzen ari gara, Lehendabizi, eskerrak eman nahi dizkiegu San Jose Jesuitak-eko hezkuntza elkartea osatzen dugun guztioi, egoera latz eta zail honetan elkarri konfiantza eta zaintza ematen jakin dugulako.\nGuztion ahaleginari esker, San Jose Jesuitak ikastetxeak ikasleei, gugan konfiantza guztia jartzen duten familia guztiei eta gizarte osoari eskaintzen diegun zerbitzua betetzen jarraitu ahal izan du. Ahalegin partekatua eta erantzunkidetasuna funtsezkoak izan dira ikastetxea irekita mantentzeko eta gure ikasgeletan COVID-aren eragina oso txikia izan dadin. Ikasturte honetan 103 positibo izan ditugu ikasleen artean eta 9 positibo ikastetxeko langileen artean. Datu horiek COVID-ak jarritako erronkari aurre egiteko kudeaketa arrakastatsuaren froga dira.\nPandemiaren okerrena atzean utzi dugun arren, badira oraindik ziurgabetasun- elementuak eta zaindu beharreko nahitaezko prebentzio-neurriak, 2021-2022 ikasturteko plangintza baldintzatuko dutenak. Hezkuntza Sailaren eta Osasun agintarien jarraibideei eta irizpideei eutsiz, hurrengo ikasturtean ere aurrez-aurreko irakaskuntza modalitatearekin jarraituko dugu.\n21-22 ikasturterako gure Kontingentzia plana egokitu dugu. Plan horretan, egin beharreko jarduerak eta izan daitezkeen egoeretarako beharrezkoak diren koordinazio mekanismoak aurrikusiko ditugu.\nPandemiak hainbat ikaskuntza utzi dizkigu. Nagusienak Ikastetxearen eta familien arteko baterako lanaren balioa eta elkar zaintzeko eta laguntzeko beharra izan dira. Gainera, funtsezko ikaskuntzak izan dira ziurgabetasun testuinguruetara egokitzeko eta malgutasuna eta erantzuteko gaitasuna erakusteko beharra ere. Irakas eta ikas estrategia berrietan sakontzeak, hainbat metodologia modu berritzaileen konbinaketak eta ikasle bakoitzari modu pertsonalizatuan erantzuteak gure hezkuntza proiekturako emaitza arrakastatsuak lortzea ahalbidetu digute.\nGaur egungo erronkei (pandemiaren giza kudeaketa bereziki) erantzuteko hezkuntza- elkarte gisa egitea funtsezkoa da oraindik ere, azken ikasturtean erakutsitako gogo bizi eta konfidantza osoarekin. Horregatik, ikasturte amaierako mezu hau benetako esker onarekin amaitu nahi dugu: Ikasleei, egokitzeko eta ahalegintzeko gaitasunagatik, eta familiei, babesa eta konfiantza emateagatik.\nAipamen berezia eta esker on handia egin nahi diogu ere hezitzaile taldeari, etapa eta proiektu guztietako hezkuntza arduradunei, eskolaz kanpoko jarduera guztien ardura duen boluntario taldeari, eta administrazio, mantentze, jangela eta garbiketa zerbitzuen arduradunei: haien etengabeko lan arduratsua, konpromisoa eta eraginkortasuna eta ikasle eta familia bakoitza tratatzeko erabili duten mimoa funtsezkoak izan dira.\nHar ezazue gure agurrik beroena,\nIkaskidetza eta lantaldea: gure ikasleen nortasunerako erronka


Irekia Eusko Jaurlaritza - Gobierno Vasco :: Guztira 2.641 lagunek formalizatu dute Ertzaintzaren 25. promozioko 250 lekuen hautaprobak egiteko izen-ematea\nGuztira 2.641 lagunek formalizatu dute…\nIzena emateko epea apirilaren 23an bukatuko da, goizeko 11tan\nHamar egun baino ez dira geratzen izena emateko epea amaitzeko, eta dagoeneko 2.641 lagunek ordaindu dute Ertzaintzaren promozio berriaren 250 lekuetarako hautaprobak egiteko kuota. Martxoaren 18an hasi zen deialdia, Euskal Herriko Agintaritzaren Aldizkarian oinarriak argiratu ondoren, eta ostegunean, apirilak 23, amaituko da goizeko 11:00etan. Lehen azterketa ekainaren 6an egingo dute, Bilbao Exhibition Centerren.\n3.198 lagunek aurkeztu dute Ertzaintzaren 25. promoziorako hautaprobak egiteko eskaera, eta horietatik 2.641ek egin dute beharrezko ordainketa.\nDeialdian 250 leku eskainiko dituzte, eta erdiak hizkuntza-gaitasuna egiaztatzeko data iraungita dute.\nIzena eman dute 3.198 lagunetatik 2.365, hau da, % 64 gizonezkoak dira, eta 833, % 26, emakumezkoak.\nDeialdian eskatzen diren baldintzak betetzen dituzten pertsonek apirilaren 23ko 11:00ak arte bete ditzakete izena emateko izapideak.\nHona hemen horietako batzuk: Espainiako nazionalitatea izatea, adinez nagusia izatea eta 35 urte beteta ez izatea, gizonen kasuan 1,65 metro neurtzea gutxienez eta emakumeen kasuan 1,60 metro, bigarren hezkuntzako graduatu-titulua, eskola-graduatua edo lehen mailako lanbide-heziketako graduatu-titulua edo baliokidea izatea, edo gorakoko mailako tituluren bat, mediku-esklusioen koadroan ez egotea eta dolozko delituren batengatik edo besteren batengatik kondenatuta ez egotea.\nLehen azterketa ekainaren 6an egingo dute, Bilbao Exhibition Centerren.


"Negozio guztiak toki berean batuta, pertsonen balio-aniztasuna indartu nahi dugu" — TUlankide MONDRAGON\nEnpresaren balio proposamena indartu, produktu eta zerbitzu eskaintzaren bikaintasunean sakondu eta berrikuntza arloan proiektu berriak garatu. Horiexek dira, hurrenez hurren, KIDE Kooperatiba Elkartearen epe ertaineko helburuak. Miren Larrañaga da Finantza eta Marketin Arloetako zuzendaria eta haren esanetan aldaketa sasoiari ilusioz eta konfiantzaz egingo dio aurre KIDEk.\n2020 urteari gainbegiratua eskainiz gero, KIDEk salmenten %52 esportatu egin ditu, bereziki Hego Amerika eta Europara.\n“Negozio guztiak toki bakarrean batu behar ditugu, estrategikoki oso pauso garrantzitsua da eta pertsonen balio-aniztasuna indartu nahi dugu”. Espazio berriaren eraikuntzarekin batera, beste aldaketa nagusia izango da ERP berriaren inplementazioa. Mirenentzat, ERP berriak aukera emango die datu gehiago eta hobeak izateko eta kalitate eta zerbitzua hobetzeko.\nKIDEk kamera isolatuak, tenperatura kontrolatzeko panelak, ate eta panel isolatzaileak, hotz kamera handiak eta ertainak, biltegi erraldoiak, lehorgailuak eta beste hainbat produktu eskaintzen ditu. Zuzendarientzat, ordea, garrantzitsuena ez da beraien produktuen kalitatea, eskaintzen duten zerbitzua baizik. “Zerbitzua da gure bezeroek gehien estimatzen dutena, salmenta aurreko eta ondorengo zerbitzua, muntaia, aholkularitza… da gure alderdirik bereizgarriena”. Hala, multinazional handiei aurre egiten diete Lea Artibaiko bazter ederretik.\n2020 urteari gainbegiratua eskainiz gero, KIDEk salmenten %52 esportatu egin ditu, bereziki Hego Amerika eta Europara. COVID19aren sasoiaren hasieran salmenta jeitsiera handia izan bazen ere, ia %40koa, nekazaritzako elikagaien sektorea indartsu mantendu da eta urtea ez da hain txarra izan. Gestio Planaren azpitik geratu dira, hori bai, baina soilik %15.


Ospitaleko farmazia | Consumer\nOspitaleko medikazioa ematean errore-arriskua %10etik gorakoa da, baina gehienetan ez da larria izaten.\nOspitale-eremuan medikamentuak ematean izandako akatsak osasun publikorako arazo garrantzitsutzat hartu dira, Europako Kontseiluaren txosten baten arabera. Txostenaren arabera, segurtasuneko praktika eraginkorrak ezarri behar dira Batasuneko herrialde guztietan. Duela gutxi Malagan egin den Espainiako Ospitale-Farmaziako Elkartearen Kongresu Nazionalean, zientzialariek bat egin dute esanez ospitaleko pazienteen asistentziaren segurtasuna hobetzeko modurik egokiena prozesu guztien kalitatea hobetzea dela: tratamendu farmakologikoen banaketa, administrazioa eta jarraipena.\nEz dira ezgaitasuna edo utzikeria. Ospitaleko medikazio-akatsen arrazoia osasun-sisteman akatsak izatea da, adituek diotenez. Espainian, Manuel Alós Ospitaleetako Farmaziako Espainiako Elkarteko lehendakariak adierazi duenez, medikazio-akatsek ospitaleetako diru-sarreren %4,7 eta %5,3 artean eragiten dute; egonaldi bakoitzeko batez besteko kostua 3.000 euro ingurukoa da, eta pazienteen %1,4an gertaera kaltegarriak eragin ditzake. Gainera, ospitalizatutako pazienteetan medikazio-akatsen tasa %12,8koa da (transkripzio-, banaketa- eta administrazio-akatsak), eta %3,5etik %7,9ra bitartekoa, administrazioko akatsen ondorioz.\nAEBn, Medikuntza Institutuak egindako txosten baten arabera, medikazio-akatsak dira laguntza-akats nagusia, eta urtean 7.000 heriotza baino gehiago eragiten dituzte, lan-istripuek eragindakoak baino gehiago. Akats horiek egiteko arriskua saihesteko modurik onena? Manuel Alós ziur dago emandako asistentziaren kalitatea eta prozesu farmakologiko osoaren segurtasuna areagotzean datzala gakoa, konposatua eskuratu edo prestatzen denetik gaixo batengana iristen den arte, agindutako botikak gaixoan duen eraginaren jarraipenaz gain.\nOspitaleko Farmaziak eboluzionatu egin duelako, Atentzio Farmazeutikoa sortu da, tratamendu farmakologikoen kalitatea, segurtasuna eta eraginkortasuna bermatzean oinarritzen den jarduera profesionaleko eredua. Eta prozesu horretan funtsezkoa da profesional guztien lana, "talde lana, ukondoarekin, mediku eta erizainekin", dio Alósek. Aurrerapen teknologikoen laguntzarekin ere, hala nola historia kliniko informatizatuak, preskripzio elektronikoa edo banatzaile automatizatuak.\nPazientearen asistentziaren kalitatea hobetzeko, ospitaleko farmazia gero eta espezializatuago dago. «Izatezko superespezializazioa, nahiz eta oraindik ez den zuzenbidezkoa», Ospitaleko Farmaziako Espainiako Elkarteko lehendakariak dioenez. Izan ere, nahiz eta legean jasota egon, oraindik ez da garatu, eta, beraz, errealitatea legearen aitorpenaren aurretik dago. Onkologia, Nutrizioa edo Gaixotasun Infekziosoak bezalako arloek etengabe behar dute botikarien laguntza eta presentzia. Izan ere, botikari horiek sendagai egokiak aukeratzen parte hartzen dute. Zer beste eginkizun ditu ospitaleko botikari batek?\nIkerketa klinikoaren fasean dauden produktuak zaindu eta banatzeko ardura dute botikariek.\nOspitaleko Farmazia Zerbitzua Ospitaleko Farmaziako farmazialari espezialista batek gainbegiratuko du beti, eta hainbat jardueraren arduraduna da. Jakina, zure ardura da ospitalerako behar diren sendagaiak eta osasun produktuak erostea, baita kalitatea, kontserbazio egokia, zaintza eta ematea ere. Gainera, arreta berezia jarri behar diete ospitalez kanpoko tratamenduetan erabiltzen diren farmakoei, zainketa, gainbegiratze eta kontrol berezia behar izaten baitute.\nOspitalean lan egiten duten galenoek, gainera, formula magistral eta prestatuak prestatu eta eman behar dituzte, sendagaiak banatzeko sistema arrazional bat ezarri behar dute, prozesuaren segurtasuna, azkartasuna eta kontrola bermatzeko, eta sendagaiak behar bezala ematen direla bermatzeko neurriak hartu behar dituzte. Bere ardura da, halaber, ikerketa klinikoaren fasean dauden produktuak zaindu eta banatzea, substantzia sorgorgarri eta psikotropikoei buruzko legeria betetzen dela zaintzea eta kontrol berezia behar duten gainerako botikak zaintzea.\nIkerketa- eta prestakuntza-lanak ere garrantzi handia du, eta farmazialariek beren ezagutzak erabilgarriak izan daitezkeen ospitale-batzordeetan parte hartu behar dute. Bere betebeharra da ospitaleko langile guztientzako sendagaiei buruzko informazio-zerbitzua sortzea eta bere eskumeneko gaiei buruzko hezkuntza-jarduerak egitea, ospitaleko langile sanitarioentzat eta pazienteentzat. Ospitale-farmaziako zerbitzuak, halaber, bere ikerketa-lanak egin behar ditu, beste unitate edo zerbitzu batzuekin elkarlanean, eta sendagaien eta osasun-produktuen saiakuntza klinikoetan parte hartu.\nOrain dela gutxi arte, ospitale-farmaziako arduradunek ospitaleratutako gaixoei bakarrik laguntzen zieten, baina gero eta ospitaleratu gabeko gaixo gehiago joaten dira beren zerbitzuetara. Kasu horietan, tratamendu bat behar bezala egin dadin, oso informazio zehatza behar da; beste kasu batzuetan, berriz, arreta berezia eta jarraipen estua behar dute, eraginkortasuna kontrolatu eta toxikotasunak saihesteko. Kasu horietan, pazienteak ospitaleko farmaziara joaten dira, ospitalean ere sendagile-talde egokia baitago, tratamenduaren kontrola modurik seguru eta eraginkorrenean egiteko.\nZERBITZU AITZINDARIA EUROPAN\nOspitale-farmaziaren helburua da ospitale baten barruan sendagaiak zentzuz erabiltzea, bai eta ospitaleko laguntza-lan guztiei euskarria ematea ere, zerbitzu guztietara sendagaiak eskuratuz, prestatuz, analitikoki kontrolatuz eta banatuz. Espainian 1974an berariazko legeria bat sortu zenean hasi zen funtzionatzen. Horren arabera, ospitale guztietan farmazia-zerbitzua egon behar da, farmazialari bat buru zela.\nBultzatzaileak Juan M. izan ziren. Reol Tejadak eta Manuel Ruiz-Jarabok ikusi zuten garrantzitsua zela sendagaiaren erabilera arrazionala eta botikarien egoera hobetzea ospitalean, medikuaren maila berean. Ordura arte, mojek egiten zuten lan hori, eta ospitaleetan zeuden medikamentu-biltegiak kudeatzen zituzten.\nEspainia espezialitate hori garatuen dagoen herrialdeetako bat da, eta erreferentzia eta eredu gisa erabiltzen ditu Europako beste herrialde batzuk. Baina ospitaleetako botikarien egungo eskurantzak AEBetatik datoz, beraiek garatu baitzuten espezialitate hori mundu osoan, eta gaixoari zuzendutako ikuspegi klinikoa eman zioten farmaziari. Era berean, aitzindariak dira elikaduran, gaixotasun infekziosoetan edo onkologian espezializatutako ospitaleko botikariak izaten.\nfarmazia hospital-eu hospitalaria-eu medicación-eu medicamentos-eu


Compare and Contrast four different...\nTc sistemas by Andrea Figueroa\nGero eta nabarmenagoa da kulturartekotasunaren eremua gure gizartean. Hainbat herrialdetatik etorritako haur, gazte eta helduak ditugu inguruan, horietako asko Brasilgoak direlarik. Hala ere, haien bidea ez da samurra izaten, eta brasilgo gizon batek bere esperientzia kontatzen digu, nondik eta nola datozen azalduz. ...\n

Brasilgo Federazio Errepublika ia Hegoamerika erdia betetzen duen herrialde erraldoia da.

Txile eta Ekuador izan ezik, bertako herrialde guztiekin mugak ditu. Brasilia da bere hiriburua.

Bertako hizkuntza ofiziala portugesa da . 4.\n

“ Fabio Marques Da Silva naiz, Goiaz Estatuko hiriburua den Goiania hirikoa eta gaur 28 urte ditut. Brasilgo hiri txiki bat da hala eta guztiz ere, Bilbo baino askoz handiagoa da.

\n

Hizkuntza zein kultura berri bila Europara etorri nintzen. Umetan 14 hizkuntza berba egiten zituen gizon bat ikusi nuen telebistan, eta harek zirarra ederra egin zidan, benetan.

Eta ni apurka-apurka ikasten ari naiz, bai irakurtzen edota telebista ikusten, bai egunero jendearekin hitz egiten ere, jakina.

Modurik onena da dudarik gabe, berton egon behar zara, eta jakina, praktikan jarri!

\n

Estatu Batuetara bidaiatzeko aukera izan genuen, baina egia esan, Europa nahiago genuen. Bilbora etorri aurretik, Frantzian, Italian eta Belgikan, bi edota hori hilabete eman nituen. Berton iada hiru urte daramat.

Ene emaztea eta ene alaba zuzenean Bilbora etorri ziren, ez zituzten ezagutu ni egondako herrialdeak, batez ere nire alaba hezitzeko leku aproposenak ez zirela uste nuen eta.

Leku guztiek alde onak eta txarrak dituztena jakin badakit, baina egitan, Bilbo izan da inongo zalantzarik gabe ni egondako lekurik atseginena.

\n

Alabak bost urte ditu

eta integratua dago oso.

Etxean gaztelanieraz berba

egiten dugunez berak badaki,

eta eskolan euskaraz egiten

dutenez euskaraz ere jakin

 badaki.

Pena da, baina Brasiletik ezer gutxi dakar. Orain bertako istorioak, ohiturak eta ipuinak kontatzen hasia naiz, eta berak izugarri gustoko daula. Behin berriro kontatzeko eskatzen dit.”

\nCompare and Contrast four different film introductions\nTc sistemas Andrea Figueroa\nNerula a parto


Sinadurak uztailean aurkeztu eta ez dutela erantzunik jaso diote 5. Alde Plataformakoek - Aretxabaleta - Goiena.eus\nSinadurak uztailean aurkeztu eta ez dutela erantzunik jaso diote 5. Alde Plataformakoek\nMirari Altube 2014-10-16 13:03\n"Zaborra" jasotzeko sistema erabakitzeko kontsultaren aldeko sinadurak uztailean aurkeztu zituztela udaletxean gogorarazi dute 5. Alde Plataformako kideek eta oraindik "ez dutela erantzunik" jaso diote.\n"5. Alde Plataformakook jakinarazten dizuegu, gaur egun, Udalak ez digula ezer esan zaborra jasotzeko sistema erabakitzeko kontsultaren aldeko sinadurak uztailean aurkeztu eta gero", diote plataforma horretako ordezkariek. Inolako erantzunik ez dutela eta zera gaineratu dute: "Ez dakigu aretxabaletarrok eskatutakoa Udalak nola kudeatu behar duen. Azken plenoa irailaren 29an egin zen eta kontsultaren gaia ez zen bertara eraman".\nEra beran, udaletxera behin eta berriz joko dutela gaineratu dute, "herritarron eskakizuna entzun dadin". Eta sinatu zutenei zera jakinarazi diete: "Jo eta ke jarraituko dugu aretxabaletarron hitza udaletxekoek kontutan izan dezaten".


Langabeziak azken hilabetean izan duen igoera azken urteotako abuztuetan izan duenaren antzekoa izan da - Berria\nLangabeziak azken hilabetean izan duen igoera azken urteotako abuztuetan izan du...\nEuskadin 3.090 langabe gehiago daude jarduera gainbeheran dagoen egoera honetan; duela urtebete baino 45.774 kontratu gutxiago daude\nMartxotik ABEEEn egon diren pertsonen % 80 dagoeneko lanean hasi dira berriz\nOraindik zenbait sektore kalte handiak jasaten ari dira, besteak beste ostalaritza, merkataritza edo hezkuntza\n2020ko abuztua aurreko urteotako abuztuen antzekoa izan da langabeziari dagokionez. Aurtengo abuztuan, Euskadin 3.090 langabe gehiago erregistratu dira (+% 2,16). Duela urtebete, 2019ko zortzigarren hilabetean, langabeziak gora egin zuen, eta 2.994 langabe gehiago izan ziren. Abuztuan, oro har, langabeziak gora egin ohi du; finantza-krisiaren aurreko urteetan ere hilean 3.000 langabetik gora gehiago izan ohi ziren.\n“Eta hori guztia jarduera gainbeheran dagoen egoera honetan; hala erakusten du, batik bat, sinatutako kontratu-kopuruak, kontuan hartuta udako hilabete honetan sektore batzuetan ordezkapenak egiteko kontratazioak egin ohi direla, besteak beste industrian, bai eta eskariaren igoerari erantzuteko ere, besteak beste turismoaren sektorean”, esan du Néstor Arana Lanbideko Zerbitzu Orokorretako zuzendariak. Aurtengo abuztuan, Euskadin 45.774 kontratu sinatu dira, 2019ko abuztuan baino % 31,1 gutxiago. Bi ekitaldiak erkatzen baditugu, ostalaritzan 15.207 kontratu gutxiago (% 62,3 gutxiago) sinatu direla ikusiko dugu, eta, arte- eta jolas-jardueretan, 5.051 gutxiago (% 61 gutxiago).\n“Sektore batzuk esan liteke galdutako erritmoa berreskuratzen ari direla, besteak beste industria, baina ez da hala gertatzen ari sektore guztietan. Une hauetan, gainera, osasun-egoera aintzat hartuta sektore kaltetuenek une latzak biziko dituztela aurresan daiteke, eta zaila da aurreikustea egoera noiz baretuko den. Ostalaritzak, merkataritzak eta hezkuntzak, esaterako, oso gaizki jarraitzen dute, langabezia-datuetan eta aldi baterako enplegu-erregulazioko espedienteetan ikusten den bezala”, esan du Lanbideko Zerbitzu Orokorretako zuzendariak. “Halaber garrantzitsua da nabarmentzea langabezia handiagoa izaten ari dela ikasketa-maila baxuena duten pertsonetan eta horrek, beste behin ere, prestakuntza zer garrantzitsua den erakusten duela”.\nLanbide - Euskal Enplegu Zerbitzuak 146.450 langabe ditu erregistratuta Euskal Autonomia Erkidegoan; alegia, otsailean baino 29.211 gehiago, orduan hasi baitzen Covid-19aren pandemia euskal lan-merkatuan eragina izaten.\nAzken hil honetan, langabezia gizonen artean gehiago igo da (1.961) emakumeen artean baino (1.129). Adina aintzat hartuta, langabezian geratu direnetatik 675ek 25 urte baino gutxiago dute, 1.586k 25 eta 44 urte bitartean dituzte, eta 829k 45 urte baino gehiago dituzte. Lurraldeak kontuan hartuta, 1.508 Bizkaikoak dira; 759, Gipuzkoakoak, eta 823, Arabakoak.\nLangabeziak, abuztuan, sektore guztietan egin du gora, lehen sektorean izan ezik (-36). Eraikuntzan, 321 langabe gehiago erregistratu dira; industrian, 502 gehiago, eta zerbitzuetan, 1.728 gehiago. Gainera, beste 575 pertsonak ez dute beren lehen lan-esperientzia izan oraindik. Desagregazio-maila handiagoan, azken hilabetean langabeziagatik nabarmenenak diren jarduerak honako hauek izan dira: hezkuntza (+374), txikizkako merkataritza (+268), eraikuntza espezializatutako jarduerak (+226) eta jateko eta edatekoen zerbitzua (+191).\nEAEn 30.045 pertsona ABEEE (aldi baterako enplegu-erregulazioko espedientea) egoeran daude abuztu-amaieran. Egoera horretatik 188.511 pertsona igaro dira, eta kopuru horren % 16 daude oraindik egoera horretan, Lanbideren fitxategien arabera. % 80, alegia 149.882 pertsona, hasi dira berriz beren lanpostuan lanean, eta % 4,55, alegia 8.584 pertsona, langabezian geratu dira. Uztailaren 31ren aldean, 8.714 pertsona gutxiago daude ABEEE egoeran.\nNolanahi ere, ABEEEn bilakaerak erakusten du, halaber, zer sektore ari diren kaltetuenak izaten egungo ekonomia-krisian. Ostalaritzan, 6.796 pertsonak ABEEEn jarraitzen dute; alegia, ABEEE egoeran egon diren guztien % 22k. Merkataritzan, 6.142 pertsona oraindik ez dira lanean hasi berriz; alegia, % 17. Gainera, hezkuntzari lotutako enpleguaren bilakaera nabarmendu behar da; izan ere, ABEEEn egon diren 5.356 pertsonetatik, 3.139 hasi dira berriz lanean (% 59); 1.002 pertsonak itxaroten jarraitzen dute (% 19) eta 1.215 (% 23) langabezia-zerrendetan daude.\n“Balantzaren beste aldean, manufaktura-industria laneratze-tasa handienak izan dituen jardueraren sektorea da (% 89)”, esan du Aranak. Zehazki, aldi baterako enplegu-erregulazioko espedientea izan duten 47.052 pertsonetatik, 41.888 dagoeneko lanean ari dira. Jarduera zehatzagoetan, lanera buelta are nabarmenagoa izan da, besteak beste honako hauetan: produktu mineral ez-metalikoen fabrikazioa (% 96), beste garraio-material batzuen fabrikazioa (% 96), ibilgailuen fabrikazioa (% 95), industria kimikoa (% 93) edo metalurgia (% 91). Osasun-jardueretan eta gizarte-zerbitzuen jardueretan dagoeneko 7.287 langile bueltatu dira lanera (% 84), eta eraikuntzan, beste 7.094 (% 85).


Sei positibo zenbatu dituzte Zestoan astelehetik ostegunera bitartean | danbolin\nEusko Jaurlaritzako Osasun Sailak atzo eguerdian kaleratutako txostenaren arabera, sei positibo zenbatu dituzte Zestoan astelehenetik ostegunera bitartean egindako PCR eta antigeno frogetan: bat asteartean eta bost asteazkenean. Positiboek gora egitearekin batera, 100.000 biztanleko azken hamalau eguneko intzidentzia tasak ere gora egin du eta 282,49an kokatu da.\nEskualdean nabarmen egin du gora kasuen kopuruak: 200 positibo atzeman ditu Osasun Sailak astelehenetik ostegunera bitartean, iragan astean baino 134 kasu gehiago. Zumaia, Azkoitia, Orio eta Zarautz eremu gorrian daude. Zumaian 41 kasu atzeman zenbatu dituzte, 50 Azkoitian 9 Orion eta 59 Zarautzen. Azpeitian, 24 positibo atzeman dituzte, bost Getarian eta lau Aian. Beizama eta Aizarnazabalen ez dute positiborik zenbatu.\nPrevious Article Zestoako hirigune historikoa ezagutzeko bisita gidatua eskainiko du Vicente Davilak igandean\nNext Article Deportazioaren inguruko hitzaldia eta liburu aurkezpena antolatu ditu Zestoako Sarek


Giro eguzkitsua eta epela - - Tolosaldeko ataria\nGiro eguzkitsua eta epela\nIker Ibarluzea 2020-02-14 05:58\nGoizaldean eta azken orduetan hodeigune batzuk agertu arren, gainontzeko orduetan zeru urdina nagusituko zaigu.\nHaizeak aldakor xamar joko du, lehen eta azken orduetan hegotik finkatuz eta tenperatura maximoek beste koska pare bat gora egingo dute, 16-18⁰C-tan joaz goia.\nLarunbata (otsailak 15)\nKalderero eguna giro epel eta eguzkitsuarekin dator. Egun osoz hego/mendebaldeko haizeak joko du, arratsaldean tarteka bizi eta horrekin tenperatura maximoek gora egingo dute, urte sasoi honetarako balio altuetan geratuz. Maximoak 19-21⁰C bitartean errendituko dira, baztertu gabe Tolosaldeako txokoren batean goraxeago geratzea. Zeruan aldiz, ia egun osoz zeru urdina nagusituko da.\nIgandea (otsailak 16)\nGiro epel eta argiarekin jarraituko dugu. Zeruan goi-hodei gehixeago agertuko da, batez ere, egunaren bigarren zatian, baina bestelako ondoriorik ekarri gabe. Ondorioz, egun osoan zehar giro argia izango dugu. Haizeak hego-mendebaldetik eta tarteka bizi jotzen jarraituko du. Tenperatura maximoek beste koskatxo bat gora egin eta 20-22⁰C-tan joko dute goia.\nMomentuko aurreikuspenak jarraituz, ostegunean txupinazo garaian giro lasaia izango dugula dirudi. Hala ere, egun amaieran fronte batek euria ekarriko luke. Kaskarraldiak ostiralean iraungo luke, ondoren asteburuan giro lasai eta nahiko epela geratuz. Lasaialdi horrek astelehenean ere jarraipena izango duela dirudi, astearterako beste fronte batek euria eta tenperatura hotzagoak ekarriko dituelarik.


Aspaldiko finalik "parekatuena" | Kultura | Berria\n2019ko azaroak 18\nAspaldiko finalik "parekatuena"\nLarunbatean jokatuko da Bizkaiko Bertsolari Txapelketako finala. 17:00etan hasiko da saioa eta Jon Enbeita bertsolariak jarriko dio txapela irabazleari.\nDena dago prest larunbatean jokatuko den Bizkaiko Bertsolari Txapelketako finalerako. Urte osoko lanaren emaitza izango da Bilboko Miribilla kiroldegian jokatuko den lehia, Asier Ibaibarriaga Bizkaiko Bertsozale Elkarteko presidentearen esanetan. "Baso koloretsu baten irudia aukeratu dugu aurtengo txapelketarako, bertsolaritzaren ekosistema osoa irudikatu nahi genuelako". Baso horren adarretako bat larunbateko saioa. Aitor Bizkarra, Eneko Abasolo Abarkas, Etxahun Lekue, Jone Uria, Miren Amuriza, Nerea Ibarzabal, Onintza Enbeita eta Xabat Galletebeitia izango dira oholtzan. 17:00etan hasiko da saioa.\nJon Enbeitak (1950, Muxika, Bizkaia) jarriko dio txapela aurtengo Bizkaiko txapeldunari. Bertsogintzan ibilbide luzea eginikoa da Enbeita: bost aldiz kantatu du Euskal Herriko Bertso Txapelketa Nagusiko finalean —1980, 1982, 1986, 1989 eta 1993. urteetan—; eta beste horrenbeste alditan izan da Bizkaiko Bertsolari Txapelketako finalean —1987, 1990, 1992, 1994, 1996. urteetan—. Bi aldiz izan da Araba-Bizkaiko txapelduna (Bi lurraldeak elkartuta egin zen txapelketa 1987 eta 1998 artean). Bertso idatzietan ere hainbat sari jaso ditu Enbeitak, eta musikagintzan ere ibilbide luzea egin du. Pozik azaldu da bertsolaria. "Beharbada, azken aldiko finalik parekatuena izango dugu larunbatekoa, faborito argirik gabea. Horrek are erakargarriagoa egingo du saioa".\nEnbeitarekin bat egin du Etxahun Lekuek (Larrabetzu, 1980). 2016an txapela jantzi zuen larrabetzuarrak, eta nabarmendu duenez, aspaldiko finalik "zabalena" da aurtengoa. "Zortzi faborito dituen finala da. Egia da, larunbateko saiora iristeko hautagaien artean, inoiz baino izen gehiago aipatzen zirela, hemen gauden zortzi lagunenaz gain. Berdin txapelarekin ere, ez dut uste inork faborito bat edo biren izenak esango lituzkeenik, baizik eta lautik gora". Lasai dagoela dio Lekuek. "Dugun onena emango dugu".\nKarrerako azterketetara nola, hala joango da Jone Uria (Algorta, 1990) finalera. "Ikasi behar nuena ikasita eta etxeko lanak eginda noa. Egunean tokatzen den galderaren arabera, eta gorputzaldiaren arabera ikusiko asmatzen dugun erantzuten. Helburua, aprobatzea baino, nota ona ateratzea izango da", azaldu du irriz. Etxerako lanak eginda, eta "prest" dagoela azaldu du Miren Amurizak (Berriz, 1990) ere. "Maila aldetik parekatuta gabiltza denok. Beraz, hemendik aurrera, bataila psikologikoa eta emozionala izango da". Ildo beretik jo du Xabat Galletebeitiak (Lekeitio, 1986). "Egindako lana erakusteko gogoz nago". Zor bat du kentzeko, ordea. "Berrizeko finalaurrekoan asko sufritu nuen. Beraz, ea sentipen horri buelta eman, eta gehixeago gozatzen dudan. Ingurukoei ere zor diegu, gurekin batera sufritzen duen jende asko baitugu denok inguruan". Saio ona egiteko helburuarekin joango da Nerea Ibarzabal (Markina-Xemein, 1994) ere. Orain artekoarekin pozik, larunbateko lehiarako prest azaldu da. "Bereziki, oso lagun sentitzen dudan taldea da eta uste dut saio ona egingo dugula".\nGozatu eta gozarazi, biak ditu helburu Onintza Enbeitak (Muxika, 1979). Finalera "urduri xamar" iritsi dela aitortu du, "beti ez gara berdin egoten". Nolanahi ere, hankak lurrean dituela joango da finalera. "Gainontzekoek bezala, dudan onena emango dut nik ere". Eneko Abasolo Abarkas-ek (Iurreta, 1976) aitortu du urteko momenturik onenean dagoela, "eta larunbatean, are hobeto egongo naiz". Bidea luze egin zaiola azaldu du. "Hemen gauden zortzi bertsolarietatik sei, finalaurrekoetan sartu ziren txapelketara. Aitor [Bizkarra] eta biok, aldiz, udaberritik ari gara lehian, eta luze egiten da". Lehen finala du Aitor Bizkarrak (Abadiño, 1996), eta pozik azaldu da horregatik. "Saiatuko naiz ausart jokatzen eta gozatzen, nire buruari helburu handiegirik jarri gabe".\nAgin Laburuk irabazi du Gipuzkoko Bertsolari Txapelketako lehen finalerdia, eta finalerako sailkatu da\nBERRIAk, informazio era eraberritua\nNekane Txapartegi estraditatzeko eskari berri bat bidali dio Espainiak Suitzari\nEzkurdiak bigarren txapela irabazi du lau eta erdikoan


3 kasu berri Eibarren eta 7 Ermuan azken 24 orduetan - etakitto.eus\n3 kasu berri Eibarren eta 7 Ermuan azken 24 orduetan\nAzken egunetako daturik baikorrena jaso dugu gaur, Debabarrenean koronabirusean positibo eman dutenen kasu berriei dagokienez. Hala ere, etengabe jarraitzen du igotzen gaitza dutenen kopuruak, batez ere Eibarren eta Ermuan. Eusko Jaurlaritzako Osasun Sailak gaur eguerdian emandako azken datuen arabera, dagoeneko 233 lagunek daukate Covid-19a Debabarrenean, aurreko eguean baino 10 gehiagok. Eibarren 3 positibo berri zenbatu dira (guztira 125), eta Ermuan 7 (guztira 59). Elgoibarren aurreko eguneko kopuruarekin mantentzen dira (28), eta beste herrietan ez da kasu berririk azaldu azken egunetan. Mallabiak kasurik ez duen eskualdeko herri bakarra izaten jarriatzen du.\nEibarko ospitalari dagokionez, 59 gaixo daude ingresatuta; eta Mendaroko Ospitalean, 16. Aurreko egunean baino 8 gehiago.\nEAEn, guztira, 10.772 pertsona konfirmatu dira koronabirusarekin, 804 hildako eta 4.867 berreskuratu edo alta emanda\nCOVID19 positibo berrien kopurua 257 da eta guztira, Euskadin egiaztatutako kutsatutako pertsonak 10.772 dira. Atzo 1.464 test egin ziren eta horietatik %17k bakarrik emaitza positiboa eman zuten. Guztira, 30.216 proba egin dira. 39 pertsona gehiago hil dira, 804 guztira.\nOsoki berreskuratutako edo alta emandako pertsonak 4.867 dira. Atzo bakarrik, 127 alta eman zituzten.\nARABAN, 3019 kutsatu daude, eta horietatik 211 ospitaleratuta daude.\nBIZKAIAN, 5.798 pertsona kutsatu dira, eta horietatik 899 ospitaleratuta daude.\nGIPUZKOAN, 1.955 positibo eman dituzte, horietatik 276, ospitaleratuta.\n« Twinsek ere bat egin du #Eibarrenbadakagu kanpainarekin Atzo kutsatze tasarik baxuena izan zen EAEn, egindako analisietatik %17k eman zuten positibo »


Urduñako Udala (Urduña-Orduña - Bizkaia) en Gorbeialdea\n• Mendebaldean: Junta de Villalba de Losa, Berberana (Burgos) eta Aiara.\n• Iparraldean: Aiara eta Amurrio.\n• Ekialdean: Amurrio eta Urkabustaiz.\n• Hegoaldean: Amurrio.\nUrduñako biztanleria 4057 pertsonakoa da.


Ekainaren 20a, errefuxiatuen nazioarteko eguna | Harresiak apurtuz\nEkainaren 20a, errefuxiatuen nazioarteko eguna\nEkainaren 20a Errefuxiatuen Nazioarteko Eguna da. Hori dela eta, ikusita Europan askatasun eta segurtasun bila dabiltzan migratzaile eta errefuxiatuen egoera larria, Harresiak Apurtuzen izenean (etorkinei laguntzako ematen dieten Euskadiko Gobernuz kanpoko Erakundeen Koordinakundea) ohartarazi nahi dugu migrazio eta asilo arloko Europako politikak aldatu egin behar direla berehala, pertsona horien eskubideen urraketa gehiagorik ez egoteko, babes-egoera bermatzeko eta Europa eta nazioarte mailako legea zehatz-mehatz betetzeko.\nOrain, inoiz baino gehiago, gogorarazi nahi dugu martxoan Europar Batasunaren eta Turkiaren artean hartutako akordioak nazioarteko eta Europako hitzarmenak urratzen dituela eta Europar Batasunaren sorrerako oinarrizko balioen aurka egiten duela. Egoera horretan, Europa sozial eta anitza berreskuratu nahi dugu, Giza Eskubideak bermatu eta pertsona guztiei lekua egingo diena.\nHorregatik, uste dugu ez dela unea beste alde batera begiratu eta erantzukizunak kanpoan jartzeko. Elkarrekin lan egin behar dugu eremu politiko guztietatik, aldaketa hori posible izan dadin. Europa mailan, pertsonak babesteko eta oinarrizko eskubideak betearazteko immigrazio eta asilo politikak garatu; Estatu mailan, Europar Batasunaren eta Turkiaren arteko akordioarekiko ezadostasuna adierazi, akordio hori indargabetzeko eskatuz eta migratzaile eta errefuxiatuei harrera egiteko sistema sendotuz; eta azkenik, erkidego mailan, Europar Batasunari eta estatu osoari neurri horiek betetzeko eta aniztasuna eta elkarbizitza sustatzeko politika publikoak eskatuz.\nGizarte aktibo eta konprometitu baten aldeko apustua egin nahi dugu; ekintzarik eza eta eskubideen urraketa salatuko dituen gizarte bat; gobernuei denon onerako lan egin dezaten eskatuko diena, politika publikoetan eragin eta jende guztia migratzaile eta errefuxiatuen egoeraren inguruan sentsibilizatzeko. Azken hilabeteetan ikusi dugu apustu hori posible dela.\nHorregatik guztiagatik, Harresiak Apurtuzek honako eskaerak egin nahi dizkie administrazioei, bakoitzari dagozkion eskumenen barruan:\nGarapenerako laguntza ofiziala handitzeko, migrazio-fluxuen kontroletik bereiziz.\nErrefuxiatuen joan-etorriak seguruak izateko legeak egokituko dituzten migrazio-politikak ezarri eta garatzeko, interes ekonomiko, partidista eta hauteskundeetara begirako interesak alde batera utziz.\nErrefuxiatuei harrera egiteko izapideak arintzeko.\nElkarbizitzaren aldeko politikak sustatzeko, aniztasunaren kudeaketa positiboa egitea, gizartearen aberastasun iturri gisa ulertuz eta belaunaldien arteko elkarrizketa bideratzea, arrazakeria eta xenofobiaren aurka.\nEtorkin, errefuxiatu eta asilodunen egoeraren inguruko informazio eta sentsibilizazio kanpainak ematea harrera egingo duen gizartean.\nAzken finean, Harresiak Apurtuzek gizarte inklusibo bat eraikitzeko apustua berretsi du, pertsona guztiok lekua izango dugun gizartea, aukera, eskubide eta betebehar berdinekin. Benetako bakearen kultura, Giza Eskubideekiko errespetuan eta elkartasun eta justizia sozialaren sustapenean oinarrituta, pertsonen jatorria edozein dela ere, eta elkartasuna eta justizia soziala sustatzeko.\nEtorkinei laguntza emateko Euskadiko GKEen Koordinakundea


Netflixen 'Tudum' saioak zaleak omenduko ditu | Bizigiro | Berria\nNetflixen 'Tudum' saioak zaleak omenduko ditu\nAurkezpen emanaldi globalak 145 protagonistatik gora izango ditu, eta 70 film eta telesailen aurrerapen esklusiboak eskainiko dituzte\nAurkeztuko dituzten telesailen artean, Stranger Things da zeresan handiena eman dutenetako bat. NETFLIX / EFE Tamaina handiagoan ikusi\nNetflix entretenimendu atariak mundu osoko emanaldi berezia egingo du larunbatean, Tudum izenpean. Aplikazioa abiatzean entzuten den soinu ospetsuagatik jarri diote Tudum izena egitasmoari.\nLehenengoz egingo duten egitasmo horren jomuga nagusia, antolatzaileen hitzetan, «Netflixen mundu osoko erabiltzaileak entretenitzea eta haiei guztiei, eskertza gisa, datozen edukien berri ematea da». Emanaldi hori egiten duten lehendabiziko aldia da, eta Netflixen Youtube, Twitter eta Twitch kanaletan emango dute.\nTudum, gainera, aurrerantzean eskainiko dituzten ikus-entzunezko edukien aurrerapen masiboa ere izango da, eta plataforma horren erabiltzaileek datozen filmen eta telesailen berri izango dute, hain zuzen ere, haietan parte hartzen duten protagonisten eta egileen eskutik.\nAurkezpen erraldoi horretan, halaber, 70 telesail eta film baino gehiago aurkeztuko dituzte, horretarako prestaturiko agertoki birtual batean. Hiru ordu inguruko saioa izango da, eta protagonistak elkarren artean solastatuko dira, panel interaktiboen bitartez. Ikus-entzunezko plataforma erraldoiko antolatzaileek adierazi dute mundu osoko aurkezpenean musikak, dantzak eta umoreak «leku berezia» izango dutela.\nIzarrez jositako aurkezpena\nArgitara emango dituen edukien nondik norakoak aurreratzeko, Netflixek protagonisten eta sortzaileen ahotsak baliatuko ditu. Hori dela eta, 145 protagonistatik gora edukiko ditu Tudum aurkezpenak.\nHauek dira parte hartuko duten nazioarteko izarrak, besteak beste: Dwayne Johnson, Jennifer Lawrence, Millie Bobby Brown, Chris Hemsworth, Jonathan Bailey, Jennifer Aniston, Kevin Hart, Charlize Theron, Adam Sandler, Elsa Pataky eta Omar Sy.\nAurkeztuko dituzten 70 film eta telesail berrietako batzuen izenak ere jakinarazi dituzte dagoeneko: Stranger Things, Bridgerton, The Witcher, The Crown, La Casa de Papel eta Cobra Kai. Telesail horien denboraldi berrien estreinaldiek hautsak harrotu dituzte mundu osoan honezkero. Estreinatuko dituzten filmei dagokienez, berriz, Red Notice, Don't Look Up, The Harder They Fall, Extraction eta The Old Guard dira, oraingoz, zeresanik handiena sortu duten izenak.\nGainera, Netflixek aurreratutakoaren arabera, egitasmoaren atal zentrala baino lehen, sail gehigarri batzuk eskainiko dituzte; haietan, film eta telesail indiarren eta korearren aurrerapenak erakutsiko dituzte. Atal bereziok, hori bai, kanal espezifikoen bitartez ikusi beharko dira: Netflix Anime, Netflix India eta Netflix The Swoon (Korea).


Gaillères - Wikipedia, entziklopedia askea.\nGuy SIBUT (2014-2020)\n43° 56′ 26″ N, 0° 22′ 21″ W / 43.9406°N,0.3725°W / 43.9406; -0.3725Koordenatuak: 43° 56′ 26″ N, 0° 22′ 21″ W / 43.9406°N,0.3725°W / 43.9406; -0.3725\nBostens, Bougue, Lucbardez-et-Bargues, Pouydesseaux, Saint-Avit, Saint-Cricq-Villeneuve eta Sainte-Foy\nGaillères (frantsesez eta ofizialki: Gaillères) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 609 biztanle zituen.\n2007an Gaillères udalerrian erroldatutako biztanleak 575 ziren. Familiak 227 ziren, horien artean 39 pertsona bakarrekoak ziren (26 bakarrik bizi ziren gizonak eta 13 bakarrik bizi ziren emakumeak), 81 seme-alabarik gabeko familiak ziren, 94 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 244 etxebizitza zeuden, 221 familiaren etxebizitza nagusia ziren, 1 bigarren erresidentzia bat zen eta 21 hutsik zeuden. 239 etxeak ziren eta 4 apartamentuak ziren. 221 etxebizitza nagusietatik 162 bere jabearen bizilekua ziren, 52 alokairuan okupaturik zeuden eta 7 doan lagata zeuden; 3 etxek bi gela zituzten, 26 etxek hiru zituzten, 73 etxek lau zituzten eta 119 etxek bost zituzten. 195 etxek euren parking plaza propioa zuten azpian. 72 etxetan ibilgailu bat zegoen eta 137 etxetan bat baino gehiago zituzten.\nGaillères udalerriko biztanleria-piramidea 2009an .\n2007an lan egiteko adina zuten pertsonak 374 ziren, horien artean 292 aktiboak ziren eta 82 inaktiboak ziren. 292 pertsona aktiboetatik 267 lanean zeuden (136 gizon eta 131 emakume) eta 25 langabezian zeuden (12 gizon eta 13 emakume). 82 pertsona inaktiboetatik 36 erretiraturik zeuden, 27 ikasten zeuden eta 19 "bestelako inaktibo" gisa sailkaturik zeuden.\n2009an Gaillères udalerrian 221 unitate fiskal zeuden, 582,5 pertsonek osaturik. Pertsona bakoitzeko diru-sarrera fiskalaren mediana urteko 18.483 euro zen.\n2007an zeuden 9 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 2 igeltseroak ziren, 1 zurgina eta 1 ile apaindegia.\n2000. urtean Gaillères udalerrian 9 nekazaritza-ustiategi zeuden, 230 hektarea erabiltzen.\nBostens (3,5 km)\nLucbardez-et-Bargues (4,2 km)\nPouydesseaux (4,9 km)\nSaint-Cricq-Villeneuve (5,7 km)\nBougue (5,9 km)\nSaint-Avit (6,0 km)\nBNF: 15259045c (data)\nOrriaren azken aldaketa: 6 iraila 2020, 22:27.


Plataforma anitzeko ikusleentzako marketina Martech Zone\nTuesday, April 1, 2014 Astelehena, martxoa 31, 2014 Douglas Karr\nEstatubatuarren% 88k gutxienez internetera konektatutako 2 gailu ditu eta estatubatuarren% 90ak gailu anitz erabiltzen ditu egunean zehar. Merkatarientzat, horrek erronka eta aukera eskaintzen ditu ikusleak dauden bitartekoak koordinatzeko eta saturatzeko ... komunikatzen ari diren gailuaren indarguneak aprobetxatzen dituztela ziurtatzen du.\nhau infografia Uberflip-etik gertaerak sakontzen ditu - zein demografiatan dauden gailuetan, zenbat denbora igarotzen duten eta adituek esaten dutena - zure mugikorreko edukien estrategia egokitu eta astindu ahal izateko. Murgildu eta jarraitu korritu beherantz gure aurkikuntza garrantzitsuenen laburpen bat lortzeko.\nTags: bill duggangurutze-plataformagailu zeregin anitzekoagailu anitzeko lanagoogle +heidi coheneuskarri mugikorrakneal mohantelebista ikusteauberflip


Susa literatura - Lehorreko paterak\nCeuta, 1999ko ekaina\nBilbo, 1999ko iraila\nItsaso Bareak legez\n"Pizgarria zara, Ahmed!"\nAlgeciras, 1996ko urtarrilak 15\nAtzerritarren Auziei buruzko Brigada Nagusi\nFatimaren lehen argazkia\nHautsi zait barrua\nHitzordu bat zuen Jezabelek\n«Bienvenidos» zioen seinale uger batera hurreratu ziren Ahmed eta Abdurahman. Han hasten zen bi gazteen herriraino iritsiriko istorio itxaropentsuetan Ceuta zeritzoten hiringurua. Atzean gelditu ziren, esperantzaren lilurak lanbroturik, Beni-Mellaleko zelaietan emandako sei hilabeteak, atsedenik gabeko orduak, eguzkitik eguzkira arteko jardunak.\nAbdurahmanek begiak jaso zituen zerurantz, Alari haraino lagundu izana eskertzeko. Gero, eskua pausatu zuen Ahmeden sorbalda izerdituan.\n— Ceuta! —murmurikatu zion, apal, lotsati, esatea sinestea bezain zaila balitz bezala.\nAhmedek egindako bidaian bilatu zuen bere jainkoa. Pausoz pauso itzuli zen egunez ezkutalekutzat hartutako lekuetara, gauez ibilitako bideetara, bizi izandakoa lipar batez berregin nahian. Buruko mina sentitu zuen, oroimenaren bizipenak lokiak lehertzekotan. Eskuak estutu, ezpainak hozkatu eta ahaleginak egin zituen begietatik erortzen hasiak ziren malko gaziei eusteko; alferrik, horregatik. Begi nini umelak hurbileko mendietan iltzatu zituen, lekutan galdutako beste mendi batzuetara zihoakiola gogoa. Abdurahmanez oroitu zen, Erfud utzi eta Europara joateko prest zegoela esan zion goizaz, alegia. Brastakoan bota zuen eskuan zerabilen artzain makila eta lasterka joan zen etxera, abagunea galtzeko prest ez zegoela jakinarazteko etxekoei.\nAurrera segitu zuten, bideari lotuta, txapa-txapa. Jende gutxi zebilen hiringuruko auzoetan. Erdialderantz zihoazen kalean zebiltzan bakarrak, hitz eta pitz; emakumeak eta atsoak kale bakartietan, atarien ondoan jarrita, berba eta berba, egunaren gorabeherez mintzo. Ahmed eta Abdurahman ez ziren oharkabean igaro emakume berbalapiko haien aurrean. Ohituak ziren atzerritarren joan-etorriekin, eta are ohituago uda hurbiltzen zen sasoietan. Bazen, haatik, penaz eta amorruz begiratzen zienik, akaso ongi etorria ematen zuen sarrerako seinalean «gizon-emakumeen trafikatzaileen erresumara» gehitzeko irrikan gelditzen ziren haiexek.\nLaster heldu ziren portura. Bestelakoa zen giroa: jendea han eta hemen biltzen zen, bertako kafetegi edota jatetxeetako terrazetan, ilunabarrak zekarren freskoaz jantzi nahian, egunaren bero zarpaila eranztea nekosoa bazen ere. Tabernariak lasterka zebiltzan, bezeroek behin eta berriro eskaturiko freskagarriak hara-hona zerbitzatzen. Deigarria zitzaien kaleko durundia, jendearen berbaroa, ilargi agertu berriari uluka eta intzirika zebilzkion zakurrak, tabernetan biltzen ari ziren oihaletako burdinen kirrinka. Harrabots hark ez zuen zerikusirik eurek aspaldi utziriko sutondoko elkarrizketa lasaiekin, non lehengo ohitura eta istorio zaharrak nahasten ziren gazteak apurka-apurka liluratu eta sorgintzen zituen Europari buruzko istorio handinahikoekin.\nCeutako kaira hurreratu ziren. Han, urrun eta hurbil batera, egon behar zuen biek irrikatzen zuten ametsak: Europak. Ahmedek ezpainen kontra eraman zuen larruzko zorroa, biak itsasoz beste aldera igarotzeko eskatzen zieten eskandaluzko diru kopurua gordetzen zuena. Ezpainetara eraman eta musu eman zion.\nHalako batean, gazte bat alboratu zitzaien:\n— Ederra izan behar du, ezta?\n— Zer? —erantzun zion Ahmedek.\n— Ederra izan behar duela diot. Gustatuko litzaizueke beste aldera joatea?\nAhmedek eta Abdurahmanek elkarri begiratu zioten, gazte hura izango ote zen haiekin harremanetan ipini behar zen laguntzailea? Gazteak ez zien ezbaika aritzeko aukerarik eman:\n— Nik badakit nork lagun diezazuekeen, horrela nahi izatera.\n— Nork? —itaundu zion Abdurahmanek, bidean hainbeste aldiz aipaturiko zuhurtasuna eta egonarria beste baterako utzirik.\nGazteak keinu batez bere atzetik joateko esan eta, portutik larregi urrundu gabe, etxarte estu batera eraman zituen, atzean, noiz algara bizian, noiz isilka, kontu kontari uzten zituztenen begirada errukiorren jomuga zirela oharturik.\nKale itsu hartako atari zikin batera heldu eta atzera-aurrera birritan begiratuta, bertan ostatua emango zietela esan zien, harik eta Europara eramango zituen laguna haiekin harremanetan jarri arte. Hartarako, gazteak esan bezala, egun bat edo beste igaro beharko zuten beste etorkin batzuekin batera, Polizia zelatan zebilen-eta egunik egokiena bilatu behar zelako itsasartea zeharkatzeko. Dena den, bi gazteak lasaitu nahian-edo, ostatua prezioaren barruan zegoela gogoratu zien.\nBeste barik atarira bultzatu zituen, eskaileretan gora egin eta bigarren solairura helduta atea jo zuen. Gizon lodi batek zabaldu zien.\nSartzeko eta ondoko gelara joateko agindu zien, inolako azalpenik gabe. Gazteari begira geratu ziren Ahmed eta Abdurahman, eskaileretan behera zihoala, alartzea zeharkatu eta etxearen ilunean sumatzen zen giro etsigarrian murgiltzeko nahikoa adore biltzeko arnasa hartzen zutelarik. Zalantza-malantza hartatik atera zituen gizonaren ahots nekatuak, kanpoan edo barruan segitu behar zuten erabakitzeko unea heldua zela arranguraz esanda, atea ixteko zirkin eginez.\nSartu egin ziren, eta zur eta lur gelditu Aziz zeritzotenak beste gizon batzuk zeuden gela ilun, bero eta umelera eraman zituenean. Hogeita bi lagun zeuden lau gelatan banatuta; bosna lastamarrega, zahar eta lohi. Mugimendurik ez, ezta iritsi berriak nortzuk ziren ikusteko ere, itxaropenaren eta desesperazioaren arteko mugan, isilik, geroari loturik, iragana ahaztu ezinik.\nHondoko hormaren alboan jesarri ziren, bizkarra paretaren kontra. Alkandora azpian zeraman zorroa sentitu zuen Ahmedek, eta indarrez estutu zuen taupada arinean zebilkion bihotzaren aurka.\nHitzik gabe, inguruan zeukaten egoera latz hari beha aritu ziren lehen uneetan: leiho bakarra itxita zegoen, eta kanpoko egurrezko kontraleiho urratuetatik sartzen ziren gela apur bat argitzen zuten eguzki izpi bakarrak. Astiro ohituz joan ziren, hasieran sumaturiko kiratsa ere eramangarri egiten zitzaielarik. Bero sapa egiten zuen, berezko beroa askoz handiagoa baitzen gela umel hartan, gizonen gorputz biluztuei izerdia jarioka, tantaka.\nAhmed jaiki eta Azizen bila joan zen. Terrazan zegoen, bakarrik, haizemaile handi baten ondoan eta eguzkitik babesten zuen oihal urdin baten azpian jesarrita.\n— Gose gara.\nGizonak sukaldean zegoen janari pote piloa erakutsi zion:\n— Har ezazue bana eta ondo erabili, gaurkoz ez duzue besterik izango eta.\nJanari poteak zaborraren alboan zeuden, harekin nahasturik. Eltxoek zaborraren inguruan egiten zuten hegan, etengabe, lekuari zerion hatsak ekarrita. Hormak pinturaz soiltzen hasiak ziren, eta nabarmenki erakusten zituzten haien aurka jaurtiriko pote hustu berriek utziriko zartatu handiak eta orbanak. Ahmedek nazka sentitu zuen berarentzako eta lagunarentzako potea aukeratzerakoan.\nGelara itzulita hizketan aurkitu zuen Abdurahman:\n— Rachid da, Oued Zemekoa.\n— Rachidek hilabete darama korta honetan. Hasieran bizpahiru egun izango zirela esan zieten; baina, egunak joan egunak etorri... Polizia zelatan ei dabil eta hainbat patera lantegi itxi ditu duela oso gutxi. Horregatik atzeratu da irteera. Bigarren aldiz saiatuko da itsasartea igarotzen. Duela sei urte ziria sartu zioten: txalupan igo eta bueltaka eraman zituzten, azkenean Marokoko kostaldean uzteko, Europa zela esanda. Hauek, aldiz, fidatzekoak dira.\nAhmedek janari potea eman zion lagunari eta hondoko hormara joan zen jesartzera. Berehala elkartu zitzaion Abdurahman:\n— Ez zara batere atsegina izan.\n— Entzun, Abdurahman, ez dut jendearekin hitz egiteko gogorik. Gainera, badakizu zure eta nire arrazoiak oso ezberdinak direla. Neuk ez dut Europako ametsa sinesten, ez da hori kontinentera naraman arrazoia.\n— Baina gizonok gure egoera berberean daude, hilabete luze daramate izoztegi honetan, kalera irten barik.\n— Nork esan dizu gure egoeran daudela? Nori sinetsi behar diozu kontatu dizun istorioa? Eta berton badaude bidaia ordaintzeko sosik ez daukatelako? Eta gure dirua lapurtzeko asmotan badabil? Entzun, Abdurahman, zuk lan bila joan nahi duzu Europara, aberastuko zarelakoan; nik, aldiz, badut beste zereginik, oso ezberdina, eta ez dut inorekin nire patua banatzeko asmorik.\nPotea zabaldu zuen Abdurahmanek: saltxitxa egosiak ziren, iraungiak; gozoak, edozelan ere.\nAhmedek, ordea, begiak indarrez itxi eta eskuak eraman zituen burura, irrintzika zetozkion irudiei bidea trabatu nahian. Ezpainak bildu, zimurtu eta estutu zituen, oroimena mendean hartu guran; alferrik, geroago eta mingarriagoak baitziren mezhetaren txistu biziak, geroago eta sarkorragoak Jezabel laguntzen zuten emakumeen irrintziak, geroago eta ozenagoa bendir eta darbuken hotsa. Gogor behartu zituen betazalak, barru-barrutik zetozkion malkoak geratzekotan; hozka egin zuen beheko ezpainean, harik eta aurreko egunetako haize lehorrak idorturiko haragia urratu eta mina nabaritu zuen arte. Jezabelen begi zohardia gogoan, neska begi mintzatzailearen irria present, patu haren zergatiaz itauntzen zion behin eta berriro bere buruari, ezkontza eguneko irudi alaitxoak hilabete batzuk geroagoko une mingarriekin lehian.\nArrebaren ezteietako irudiok gogoan iltzaturik zituen Ahmedek: adatseko bilo beltzak biltzen zituen urrezko koroa buruan heldu zen Jezabel, familiako emakumeen irrintziak lagun. Urrezko kate bat dingilizka, ezker-eskuma, koroako uso begi errubidunetik; belarri gingilak belarritako banak apaindurik, sama inguruan zeraman urrezko lepokoarekin ondo ematen zutenak. Inoiz baino eztiagoak iruditu zitzaizkion arrebaren begi beltz, handi, bizi, erne haiek, hain ederrak agertzen ziren etxeko emakumeek egindako kolore jokoen ondoan. Ezpainek, berez haragitsuak, urtsu eta koloretsuak ziruditen etxeko gela nagusia argitzen zuten kandela ugarien argi dardaratien eraginez.\nEzteietara gonbidaturikoek soinekoaren ederra zuten hizpide. Zetazko oihal gorria dilistantzeko hamaika puntu distiratsuk ederragotzen zuen. Jezabelen ibilera erritmikoak are politagoak egiten zituen soinekoaren argi jokoak, dilistantzeko puntuek kandelen argia hartu eta berriro zabaltzen baitzuten, emaztegaiaren ibilera pausatua are ageriago utziz. Oihal berberaz egindako kapa gorri bat zeraman, aurreko aldean makina bat eraztunek loturik; kate begietatik Fatimaren eskuak eskegirik, elkarren aurka txaloka, naqaraten erritmoa lagunduz. Ehun zuri batek gerrikatzen zion gorputza, gerri liraina nabarmenduz.\nEzpainetako odol gaziak bere onera ekarri zuen Ahmed, arrebaren eskuetan emandako hennaren usaina aditzen hasia zen une berean.\n— Laster kamioi bat izango duzue atari aurrean. Prest egon behar duzue eta zaratarik egin gabe igo, hondartzaraino eramango zaituzte eta. Iritsitakoan zain egon beharko duzue, ezkutaturik eta isilik, patera heldu arte. Kamioira igo aurretik eman beharko didazue dirua!\n— Geldi hor! Polizia! Geldi!\n— Ez dugu ezer txarrik egin. Gainera, ez dugu Espainian gelditzeko asmorik, Italiara joango gara eta. Hantxe baditut lehengusuak, automobila erosi dute eta jantzi eta diru piloa erabiltzen dute. Ondo biziko gara. Ezin etxera naiteke, etxeko azken gaztea naiz eta, beste guztiak aspaldian irten ziren Marokotik. Ez dugu ezer txarrik egin —eta atzera ere, hortzek dardara egiten ziotela, erregutu zion ondoan zuen polizia menderaezinari.\n— Zelan da posible? —esan zuen bere artean, bare, lagun eta itsasoratzeko ezin hobea zirudien itsasoari begiratzen zion bitartean—. Nola liteke? Isil-isilik geunden, hormigoizko harritzarron atzean ezkuturik...


EzkerMeatzAldeak zonaldeko irteera ospatu du - Euskalerriko Eskautak Bizkaia\nby eebkomunikazioa · Published 24 March, 2021 · Updated 25 March, 2021\nEuskalerriko Eskautak Bizkaia osatzen duten zonaldeetako batetik, EzkerMeatzAldea hain zuzen ere, urteroko irteera egin dute, non taldeetako adin-talde (adar) guztiek parte hartzen dutenak.\nEgoera kontuan hartuta, inguruko Gizarte mahaitik, zalantzarik gabe, irteerari eustea proposatu zuten, baina formatu guztiz berrian. Helburu nagusia kontaktua mantentzea eta talde guztiak adarrez adar ikusaraztea izan da.\nAdarren araberako jarduerekin egin da, talde naturaletan eta kontsumo arduratsu eta jasangarriaren inguruan. Begiratu argazki hauei, zein ondo pasatu duten ikusteko:\nPrevious story Fede Pedagogiaren arduradunaren deialdia ireki da


Txinako Karbono Zuntz Aktibatutako Feltraren fabrikatzaileak eta hornitzaileak | Beihai beira-zuntza\nAktibatutako Karbono Zuntzezko Feltroa\n1. Zuntz naturalak edo zuntz artifizialak ez ehuntzen dituen esterilaz egina dago, ikatzaren eta aktibazioaren bidez.\n2. Osagai nagusia karbonoa da, karbono txiparekin pilatzen da azalera espezifiko handiarekin (900-2500m2 / g), poroen banaketa tasa ≥% 90 eta irekidura uniformea.\n3. Karbono aktibo pikorrarekin konparatuta, ACF xurgatzeko ahalmen eta abiadura handiagoa da, errauts gutxiagorekin birsortzen da eta errendimendu elektriko ona du, beroaren kontrakoa, azidoaren kontrakoa, alkalinoaren kontrakoa eta formazio ona duena.\nKarbono zuntzezko feltro aktiboa zuntz naturalaz edo zuntz artifizialez ehundutako esteroz egina dago, ikatzaren eta aktibazioaren bidez. Osagai nagusia karbonoa da, karbono txiparekin pilatzen da azalera espezifiko handiarekin (900-2500m2 / g), poroen banaketa tasa ≥% 90 eta irekidura ere. Karbono aktibo granulatuarekin alderatuta, ACF xurgatzeko ahalmen eta abiadura handiagoa da, errauts gutxiagorekin birsortzen da eta errendimendu elektriko ona du, beroaren kontrakoa, azidoaren kontrakoa, alkalinoaren kontrakoa eta formazio ona duena.\n● Azido eta alkali erresistentzia\n● Erabilera berriztagarria\n● 950-2550 m2 / g bitarteko azalera izugarria\n● 5-100A-ko mikro poroen diametroa Xurgapen-abiadura handia, karbono aktibatu granularra baino 10 eta 100 aldiz handiagoa\nKarbono zuntz aktiboa asko aplikatzen da urtean\n1. Disolbatzaileen birziklapena: bentzenoa, zetona, esterrak eta gasolina xurgatu eta birziklatu ditzake;\n2. Airearen arazketa: pozoin gasa, ke gasa (SO2 、 NO2, O3, NH3 eta abar), fetorea eta gorputzeko usaina xurgatu eta iragazi ditzake airean.\n3. Uraren arazketa: metal astunen ioi, kantzerigenoak, usaina, lizun usaina, uraren baciloak eta kolorekoak ezabatu ditzake. Hori dela eta, uraren tratamenduan asko erabiltzen da kanalizatutako uretan, elikagaietan, farmazian eta elektrizitatean.\n4. Ingurumena zaintzeko proiektua: hondakin-gasen eta uraren tratamendua;\n5. Aho-sudur maskara babesgarria, babeserako eta kimikaren aurkako ekipoak, kea iragazteko tapoia, barruko airearen arazketa;\n6. Xurgatu material erradioaktiboa, katalizatzaile garraiatzailea, metal preziatuak fintzea eta birziklatzea.\n7. Benda medikoa, antidoto akutua, giltzurrun artifiziala;\n8. Elektrodoa, berogailua, elektroia eta baliabideen aplikazioa (elektrizitate ahalmen handia, bateria eta abar)\n9. Korrosioaren kontrako tenperatura altuko material erresistentea eta isolatua.\nBET azalera espezifikoa（m2 / g）\nBentzenoa xurgatzeko tasa (% pisua)\nIodo xurgatzailea (mg / g)\nMetileno urdina (ml / g)\nIrekiera bolumena (ml / g)\nBatez besteko irekiera\nAurreko: Zuntz basaltoak\nHurrengoa: Karbono zuntzezko ehun aktiboa\nKarbono zuntzezko feltro aktibatua


Asiako azak, gure baratze eta platerentzat aproposak | Karabeleko\nAsiako azak, gure baratze eta platerentzat aproposak\nEsperimentazio lana egiten ari gara Asiako hainbat landare interesgarriren hazkuntza aztertzeko. Laborantza sistema ekologikoa erabiliz, kantauriar klimara nola egokitzen diren behatu nahi izan dugu. Zehazki, Ta Tsoi, Pak Choi, Mizuna eta Mibuna aza barietateen bilakaera ikusita, egiaztatu ahal izan dugu ziklo motzeko landare horiek gure udaberriko baldintza klimatologikoetan egoki erantzuten dutela. Beraz, horrelako landareei esker gure eremuan daukagun barazki eskaintza zabaltzeko aukera daukagula ondoriozta dezakegu.\nMartxoaren bukaeran egin genuen landaketa. Landare horiek beroarekiko sentikorrak dira eta kontsumitzaileen artean arrakasta handia dute.\n‘Ta Tsoi eta Pak Choi’ motetako txinatar azak: orri-mami txuri handiak, hosto zabalak eta pella handiak dituzte, eta txikoriaren, arbiaren eta azaren zaporeak gogorarazten dituzte. Sukaldean, txikiturik, gordinik, egosita, entsaladan eta gratinaturik jan daitezke. Wokean, soja saltsarekin eta anakardoekin ere oso ondo geratzen dira.\nMizuna aza: bi urtez behin ematen duen barietatea da, landatzeko erraza, indartsua, hazkuntza azkarrekoa eta hotzarekiko erresistentzia handia duena. Bi mota desberdin daude, bata gorria eta bestea berdea. Zapore fresko eta gozoa dauka, eta piper zapore arina du. Entsaladetan txikoriaren moduan erabiltzen da, baita egosiak ere, espinaken antzera, eta wokean ere presta daitezke.\nMibuna: Mizuna barietatearen antzekoa da, baina mustarda zapore arina du. Hostoak entsaladarako aproposak dira, eta errezeta batzuen osagarri gisa erabiltzen dira, gutxi eginak.


Lits - Wikipedia, entziklopedia askea.\nAlfonbra baten litsak\nLits edo lihazkia oihal baten ertzean, paraleloan, zintzilik dauden neurri bertsuko hari edo kordoi saila da. Batzuetan hariak oihalarenak berarenak izaten dira eta beste batzuetan xingola bat eratuz oihalari josita daude. Material askotakoak izan daitezke: kotoia, zeta, lihoa, larruzko xerrendak...\nBarne dekorazioan, esate baterako, errezel, bururdi-azal, ohe estalki eta alfonbretan erabiltzen dira. Jantzi (soinekoak, zamarrak...), oinetako eta osagarrietan (poltsak, zapiak, bufandak...) ere askotan izaten dira.\n↑ Lits Harluxet Hiztegi Entziklopedikoa


Gizarte zerbitzuetan EAJk eta PSOEk bultzatutako murrizketak salatu ditugu | LAB SINDIKATUA\nZerbitzu Publikoak Zerbitzu Soziokomunitarioa Gizarte zerbitzuetan EAJk eta PSOEk bultzatutako murrizketak salatu ditugu\nGizarte zerbitzuetan EAJk eta PSOEk bultzatutako murrizketak salatu ditugu\nEz da erakunde honek egiten duen lehen murrizketa, baina, gure iritziz, pertsona helduei egiten zaien eraso berri hau onartezina da eta zerbitzu publikoaren kalitatean eragin kaltegarria du, helburua kalitatea bermatzea izan beharko litzatekeenean.\nOso kezkagarria iruditzen zaigu Gipuzkoako Aldundiak 3.750.000 eurotan murriztea udalei egiten dien ekarpena, gero eta pertsona heldu gehiago daudenean artatua izateko beharrarekin.\nFinantzazioaren banaketa gisa “saldu” nahi dute, baina errealitatea da aldundiak ekarpen gutxiago egingo duela gizarte zerbitzuen arloan, gehienezko ekarpen bat ezarriz, zerbitzu hauek eskatzen dituzten pertsonak gero eta gehiago direla kontutan hartu gabe. Hala, murrizketa dator zerbitzuari arreta handiagoa eskaini beharko litzaiokenean.\n2016ko abenduaren 31eko datuek hala erakusten dute: Euskal Autonomia Erkidegoan 96.637 eta Nafarroan 18.323 pertsona dira eskaera aurkeztu dutenak. %3,98 eta %4,96ko igoera ekarri du honek, hurrenez hurren, iazko datuekin alderatuta. Kontua da pertsona horietatik milaka ez direla oraindik artatuak izan. Hain zuzen ere, Euskal Autonomia Erkidegoan kopuru osoaren %22,5 ez da artatua izan (16.368 pertsona daude itxaron zerrendan) eta Nafarroan %30,7 (4.332 pertsona), hauek guztiek arreta jasotzeko eskubide osoa aitortua izan arren.\nGipuzkoako Aldundiaren neurri berri honi gehitu behar zaio zaharren egoitza eta eguneko zentroetan egindako murrizketak, tokiei dagokienez. Neurri hauek erakusten dute pertsona helduak ez zaizkiela axola; inporta zaien gauza bakarra irudi bat “saltzea” dela, alegia. Ondo geratzea dute helburu, erakutsi nahi duten irudia egunerokoaren errealitatetik eta Gipuzkoako pertsona helduen beharretatik oso urruti egon arren.\nHonengatik guztiagatik, LABek kalitatezko sistema bat bermatu dezatela exijitzen dugu gizarte zerbitzuen arloan, pertsona heldu guztien autonomia eta gizarte ongizatea bermatzeko. Era berean, Gipuzkoako Aldundiari eskatzen diogu murrizketa eta atzerapenen politikak alboratu ditzala, halakoek aipatutako kolektiboaren bizi baldintzen kalitatea okertzea besterik ez baitute ekartzen.


Argia Dantza Taldea — dantzan.eus\nHemen zaude: Hasiera › Hemeroteka › Argia Dantza Taldea\nIruinean, Donostian eta Gasteizen dugu laster\nLaster ikusi ahal izango dugu euskaldunok ARGIA dantza taldeak eratu duen saioa Iruinean izango dute nafarrek Martxoaren 30ean. Donostian izango dugu gipuzkoarrok Apirilaren 3an. Gasteizen, berriz, araberrek Maiatzean.\nBerrogeiren bat dantzarik osatzen dute talde hau Lehendik ere oso ezaguna da Euskal Herrian. Baina are ezagunago egingo da oraingoan. Ia galdurik zeuden dantza eta doinu berriak azalduko dizkigu oraingo agerraldian\nIzugarrizko lana egiten ari dira dantzak bilatzen eta berritzen; pausoak, doinuak, jantziak ohiturak eta abar nola ziren aztertzen.\nJendearen aurrean egin behar duen agerraldia baino lehen ikusteko zoria izan dugu talde hau dantzan "San Telmo"n. Kazetari eta argazkigile asko ikusi genuen Taldearen zuzendari Juan Antonio Urbeltz eta idazkari Joxe Ormazabalekin mintzatzeko aukera ere izan genuen\n-Noiztik hartu du honelako eraberritua taldeak?\n-Orain dela zazpi urte eraberriitu zen taldea. Geroztik dantzen jatortasunaren bila gabiltza etengabe. Herriz herri ibili ohi gara dantza-bila. Herri bakoitzean egiten den bezala jaso nahi izaten dugu. Herri bakoitzeko aiton-amonengandik ikasi nahi izaten dugu. Gero, zaharrengandik ikasitakoa, geuk osatu behar izaten dugu.\n-Bai al du batasunik zuen dantza saioak?\n-Bai, azken urteotan halako batasun bat eman nahi izaten diegu gure dantzei. Eskualde edo bailara batekoak hartu ohi ditugu. Horixe egin genuen Nafarroa. Behereko inauteriaz. Horretan ere bi zati bereizten genituen. Aurreneko zatia Iztuetari jarraituz moldatu genuen. Bigarrena, berriz, plazako dantzari jarraituz, gizonezko eta emakumezko, nahasian zirelarik.\n-"Lesakako dantzak" deituriko dantza dauzkazue beste batzuen artean Emaiguzu horren berri?\n-Gipuzkoako ezpatadantzari oso loturik dago. San Fermin egunez dantzatu ohi da Lesakan. Garai batean San Juan eta Besta berri egunaz ere egin ohi zen. Bi hauzoek, Onin zubigainean egin ohi zuten batzarrea ospatzen da dantza horretan. Gillermo Agara, Santiago Irigoyen eta Manuel Igeak lagundu digute dantza hau osatzen.\n-Nola borobiltzen duzue aurreneko zatia?\n-"Lapurdiko iñauteriaz" amaitzen dugu lehenengo zatia. Nafarroa behereko eta Nafarroa goeneko zenbait dantzaren kutsuz taxuturik dago. Ustaritz aldean aurkitu dugu.\n-Urdiaingo dantzak ere sartu dituzue.\n-Aspaldiko dantzak dira. Emakume talde baten abestiz hasten dira. "Giza-dantza" deitzen zaio Urdiainen. Bizkaiko "Gizon-dantzaren" antza du eta Bi dasoako "soka-dantza"rena Tartean "Pazkuetan den alegerena" deituriko dantza sartzen dugu. Mende honen haseran galdu zen Urdiainen. Joxe Mari Satrustegik eta bertako gazteek lagundu digute ikastea. Jantzien berri, berriz, Karmele Gofiik eman digu.\n-"Lizarrako Larrain dantzaz" amaitzen duzue saioa\n-Nafarroako "Ingurutxo"aren antzekoa da Lizarragako Aita Hilario Olazaranek bildu, gorde eta moldatu zuen. Gizonezkoek eta emakumezkoek dantzatzen dute.\n-Dantza hauekin azaldu behar al duzue boladi batean?\n-Orain arte aldatzeko ohitura genuen. Baina oraingoan bolada batean dantza hauek egingo ditu gure agerraldietan. Badaiteke gerora Zuberoako iñauteriaz osatzea eta aberastea gure dantzak.\nDantza saio bikaina moldatu duela uste dugu ARGlAk. Dena zaintzen du ondo: jantziak, abestiak, musika-tresnak, dantzak .\nJendeak oso gutxi ezagutzen dituen dantzak agertuko dizkigu dantzari talde honek. Ez da nolanahikoa "Lapurdiko iñauteriak" sortzen duten alaitasuna. Jendea ahozabalik utziko dute dantza hauek.\nUdaberria berain zoroa eta apaina agertzen zaigu ARGIA bere dantza hauekin. Dena kantu, dena lo dena bizitasun, alaitasun. Dantza batean jartzen Udaberriak izadi osoa. Hala jartzen du ARGIAk jendearen barruan.


Kiruri jatetxeko menua Azoka Herritiken | UROLA GUSTAGARRI\nHasieraMenuakKiruri jatetxeko menua Azoka Herritiken\nAzoka Herritiken dastatu ahal izango diren menuekin jarraitzen dugu zuen sabelen interesa sortzen. Jai Alaiko jatetxeak prestatuko duen menuak izandako arrakasta ikusi eta gero gatozen Loiolan erreferentzia den Kiruri jatetxearen menuarekin. Azoka berezian, urolako barazkiak, bertako sagarrak eta labeldun txahal masailak erostea gomendatzen dizuegu errezeta hauek burutzeko.\nNola egin: Jarri esne-gaina berotzen (bi litro), eta utzi loditzen. Aurrez, onddoak zatitu eta prestatuko dira, eta esne- gain horri erantsiko zaizkio. Berriro loditzen utziko da. Haragi salda pixka bat botako zaio gero, eta berriro ere loditzen utziko da, ore bat osatu arte. Aurrez prestatuta edukiko dugu hostore bilkin bat (vol- au-venta), erdian betegarria sartzeko zulatuta. Saltsa egiteko ere, betegarri horixe bera erabiliko da, baina haragi salda apur bat erantsiko zaio pixka bat mehetzeko, eta boilur pixka bat botako zaio, aroma apur bat emateko. Hostorea bete ondoren, labean sartuko dugu hamar bat minutuz, 160 gradura. Platerera atera, eta saltsa apur bat botako diogu. Prest daukazu!\nLABELDUN TXAHAL MASAILAK\nNola egin: Kazola batean, hainbat barazki egingo ditugu poliki- poliki su eztitan: Azoka herritiken erositako tipula, azenarioa, piper gorri pixka bat, tomate apur bat eta porrua. Poliki-poliki egingo ditugu, kolore apur bat hartu arte, eta txahal-masailak erantsiko dizkiegu gero. Koñak zurrusta bat botako diogu, eta erre egingo dugu, eta, ondoren, bi botila ardo beltz erantsiko dizkiogu. Loditzen utziko diogu pixka batean, eta ura botako diogu ondoren, estali arte. Egosten utziko da guztia, ondo egiten den arte. Txahal-masailak eginda daudenean, atera egingo dira, eta gatza eta piperbeltza botako dizkiegu berdurei; beste pixka batez utziko ditugu sutan, eta, gero, irabiatu egingo ditugu. Txanotik pasatuko dugu saltsa, finagoa gera dadin. Txahal- masailak xerretan ebakiko ditugu, eta saltsa botako diogu guztiari gainetik. Prest!\nBERTAKO SAGAR BETEAK\nUrolako Sagar Beteak\nNola egin: Hartu sagarrak, eta kendu mutxikinak. Gero, xerratan ebakiko dira, irin eta arrautzetan pasatuko dira, eta frijitu egingo dira. Hartu bi xerra, eta sandwich bat egingo dugu, erdian pastel-krema jarriz. Mugurdi-marmelada eranstea baino ez zaigu falta. Mahairatzeko, bi sagar-sandwich hartu, eta platerean jarriko ditugu; eta, epelduta daudenean, azken ukitu bat emango diegu, mugurdi-marmeladarekin.\nEtiketak:azoka herritikBertako Produktuakjatetxeakkirurimenuak\nJai Alai menua Azoka Herritik


NORK BERE ESPERIENTZIAZ SINETSI Ez da gauza erraza Jesus berpiztuagan sinestea. Azken batean, Jesusek berak gu baitan eragiten duen fedeaz bakarrik atzeman eta uler daitekeen gauza da. Jesusek isurtze\nJESUSEN PRESENTZIA BIZI Ezin iradokitzaileagoa eta interpelagarriagoa da Joanen kontakizun hau. Soilik, beren artean Jesus berpizturik sumatu dutenean eraldatu da ikasleen taldea. Bakea berreskuratu,\nPazko Igandea – B (Markos 16,1-7)\nZOAZTE GALILEARA. HAN IKUSIKO DUZUE Pazko Gaubeilan irakurri ohi den ebanjelio-pasarteak garrantzi aparta du. Gurutziltzatu dutena Jainkoak piztu duelako albiste handia dakarkigu; horrez gainera, orde\nEZAUGARRI GORENA Jesusek indarkeriazko azkena barruntatua zuen. Ez zen pertsona gexala. Bazekien zer zetorkiokeen Jainkoaren Erreinuaren egitasmoari atxikirik jarraitzen bazuen. Ezinezkoa zen «pobreen\nGURUTZILTZATUAK ERAKARRI «Greko»-talde bat, paganoak seguruenik, Jesusengana hurbildu da, eskari miresgarri hau eginez: «Jesus ikusi nahi genuke». Horren berri eman diotenean, Jesusek solasaldi biziaz\nJAINKOAK MUNDUA MAITE DU Ez da hori edozein esaldi. Ez dira Ebanjeliotik ezaba daitezkeen hitzak, garrantzizko zerbait aldatu gabe. Kristau-fedearen funtsezko muina biltzen duen baieztapena da. «Harta


Ajangiz Herriak - Busturialdeko Hitza : Busturialdeko Hitza\nEnbeita eta Etxebarriazarraga ariko dira Bertsolari Txapelketa Nagusian\nBost urteren ostean, aurten berriro ospatuko da Bertsolari Txapelketa Nagusia. Irailaren 24an hasiko da txapelketa, eta guztira, hamalau saio izango ditu abenduaren 18an Iruñeako Nafarroa Arenan izango den finalaren aurretik.\nBoga Garagardoa - Mungia\nBoga Jaia antolatu dute, testuinguru grisari kolorea emateko\nGaragardoaren kultura berria jendarteari eskuragarri jartzeko asmoz, duela zortzi urte jaio zen Boga kooperatiba, eta ospatu egin nahi dute. Hala, Boga Jaia antolatu dute hilaren 18rako.\nKortezubin, Gautegiz-Arteagan eta Ajangizen gazteentzako udalekuak antolatu dituzte\nUrremendik antolatutako udalekuak 9 eta 14 urte bitarteko gazteei zuzenduta daude. Eskualdeko udalekuez gain, Gautegiz Arteagan eta Kortezubin, udalak antolatutako udalekuak egongo dira.\nSanisidroak ospatzeko prest daude herritarrak\nSan Isidro jaien baitan, denetariko ekintzak antolatu dituzte astebururako.


Mutualiak “Eraikinen mantentze-lanei buruzko eskuliburua” eguneratu du\nHeldu da uda, eta, honezkero, enpresa gehienek antolatuta dituzte langileen oporrak. Kasu askotan, garai honetan, jarduera jaitsi egiten da, eta, horrenbestez, mantentze-lanak egiteko baliatzen da sasoi hau, urtean zehar egitea zailagoa baita, eta, horrela, ekipamenduak prest egoten dira urtearen bigarren seihilekorako.\nMutualiak “Eraikinen mantentze-lanei buruzko eskuliburua” eguneratu du. Arlo hauei buruzko informazioa dago:\nBezeroaren instalazioetan egin daitezkeen mantentze-lanak, bai eta instalazioak, lanerako ekipamenduak eta makinak behar bezala mantentzeko egin beharreko prebentzio- eta zuzentze-lanak ere.\nHalaber, xehatzen dira arriskuzko egoera edo faktore garrantzitsuenak, eta oro har kontuan hartu behar direnak, esate baterako: goietan egiten diren lanak, azalera beroekiko kontaktua, erregaiak gorde eta erabiltzea, konpresoreen erabilera, arrisku elektrikoak, kargak manipulatzea, jarrera behartuak, produktu kimikoen erabilera, eskuzko tresnen eta tresna elektrikoen erabilera, Legionellarekiko esposizioa (osasun instalazioetan)…\nHorietan guztietan, ezinbestekoa da mantentze-lanen enpresaren eta instalazioen jabeen artean koordinazio lan egokia egitea; izan ere, koordinazioak erraztu egingo du arriskuen prebentzioa, bai mantentzearen arloko langileei bai hirugarrenei dagokienez.


Positiboek gora egin dute Hego Euskal Herrian - Azkoitia - Maxixatzen.eus\nPositiboek gora egin dute Hego Euskal Herrian\nIhintza Elustondo - Andoni Elduaien 2020-09-27 11:38\nHego Euskal herrian, herenegun baino 92 kasu positibo gehiago zenbatu zituzten atzo. Nafarroan atzeman dituzte positibo gehien: 363. Gipuzkoan, berriz, herenegun baino bi kasu gutxiago zenbatu ditu Osakidetzak.\nOsakidetzak eta Nafarroako Osasun Institutuak eman dute gaurko txostenen berri. Guztira, 13.012 PCR proba egin zituzten atzo, larunbata, Hego Euskal Herrian, eta horietatik 842 lagunek eman zuten positibo; hau da, %6,47k. Lurraldeka aztertuta, ostera, Nafarroan zenbatu dituzte kasu positibo gehien; izan ere, 363 positibo atzeman zituzten han; Bizkaian, berriz, 276 kasu berri detektatu dituzte, Gipuzkoan 113 eta Araban 88.\nOspitaleen egoerari buruzko txostena ere kaleratu dute bi erakundeek. Osakidetzak jakinarazi duenez, Araban, Bizkaian eta Gipuzkoan hogei pertsona ospitaleratu zituzten atzo. Gaur-gaurkoz, 50 pertsona dira hiru lurralde horietako Zainketa Intentsiboen Unitatean (ZIU) dauden gaixoak. Nafarroan, aldiz, hamar pertsona ospitaleratu zituzten atzo. Egun, 220 pertsona daude ospitaleratuta Nafarroan; horietatik 26, ZIUn.\nNafarroako Osasun Institutuak eta Osakidetzak datu horiek jakinarazten ditu larunbatetan eta igandeetan. Bihar, astelehena, azken hiru egunetako herriz herrikako datuak eta birskorkutza tasa edo R0 indizearen berri emango dute.


Zaldibiako gazteak, festan blai - Goierriko Hitza : Goierriko Hitza\nBeroari aurre eginez, Amundarain errekako uretan dabiltza Zaldibiako gazteak. Atzo hasi zituzten 22. Gazte Festak, Arkakuso jaitsierarekin, eta gaur, bazkariaren eta tertuliaren ondoren, baltsa jaitsiera egin dute. Mota guztietako tramankuluak prestatu dituzte herriko gazteek, bi zubien arteko ibilbidea osatzeko; batzuk nahikoa lan izan dute baltsak osorik mantentzen ere. Giro ederra sortu da arratsalde partean.\nFestak iluntzean izango du segida, R ke R elektrotxarangarekin; segidan elkarretaratzea egingo dute, eta gauean, Bake Faltsua, Iluntzean eta Zure Etsai taldeen kontzertuak izango dituzte.\nHiru eguneko egitaraua osatzeko, bihar ere izango dute jai giroko ekitaldirik. Joxe Mari Carrere ipuin kontalariak saioa egingo du 18:00etan; segidan, Sasi Pilotari txapelketako finalak jokatuko dituzte plazako frontoian. Iluntzean, 20:00etatik aurrera, 13. Sagardo Dastaketa izango dute, eta gauean, kontzertu gehiago, Mugipanderoa eta Ziribulio Sound taldeekin.\nZaldibiako Gazte Festak


Abendutik otsailera bitarteko hiruhilekoa da lehorrena 1947tik | Consumer\nAbendutik otsailera bitarteko hiruhilekoa da lehorrena 1947tik\nPeriodo hori ere ohi baino hotzagoa izan da\n2011ko abendutik 2012ko otsailera bitarteko neguko hiruhilekoa oso lehorra izan da Espainian, eta batez besteko prezipitazio metatua 62 mm ingurukoa izan da. Horrek esan nahi du denboraldi horri dagokion batez besteko balioaren %30 baino ez dela, eta hiruhileko hori 1947an hasitako serie historiko osoaren handiena dela, Estatuko Meteorologia Agentziak (AEMET) argitaratutako datuen arabera.\nPrezipitazioen banaketa geografikoak erakusten duenez, prezipitazio horiek batez besteko balioen edo balio horien gainetik jarri ziren Asturiasen, Kantabrian eta Euskal Autonomia Erkidegoan, batez ere Kantauriko mendikatearen erdialdean; aldiz, batez besteko balioaren azpitik geratu ziren, baina balio horren % 75etik gora Balearretan, Kantauriko gainerako eskualdeetan, Nafarroako ipar-mendebaldean eta Ipar muturrean.\nEspainiako gainerako lurraldeetan hiruhilekoa oso lehorra eta oso lehorra izan zen; beraz, Atlantikoko isurialdean, Katalunian, Kanarietan, Valentziako iparraldean eta Aragoiko zati handi batean, metatutako prezipitazioak balio normalaren %25etik behera geratu ziren. Kataluniako mendebaldeko erdialdean eta Huescako probintziaren zati handi batean eta Zaragozako ekialdean, neguko prezipitazio horiek ez ziren 10 mm-ra ere iritsi.\nBehatoki askotan, batez ere mendebaldeko herenean, erdialdean, penintsulako ipar-ekialdean eta Kanarietan, euri gutxi egin zuenez, hiru hilean behingo prezipitazioak dagozkien serie historikoetako gutxieneko balioak baino txikiagoak izan ziren. Neguko hiruhilekoko hiru hilabeteak ere oso lehorrak izan ziren, prezipitazioekin, eta horietako bakar batean ere ez zen iritsi batez besteko balio normalaren %35era; beraz, prezipitazio-defizita handitu egin zen pixkanaka, urtaroak aurrera egin ahala.\nTenperaturei dagokienez, abendutik otsailera bitarteko hiruhilekoa ohi baino hotzagoa izan zen, otsailean oso hotza izan baitzen. Espainiako batez besteko hiruhileko batez besteko tenperatura 7,2 ºC izan da, eta 0,6 ºC geratu da batez besteko balio normalaren azpitik (1971-2000 erreferentzia-aldia). Neguko hirugarren hiruhileko hotzena ere bada XXI. mendean, 2004. eta 2005. urteen ondoren.\nHiruhilekoa oso hotza izan zen Balearretan, penintsulako hego-mendebaldeko koadrantearen zatirik handienean eta Gaztela eta Leongo, Euskal Herriko, Andaluziako ekialdeko, Asturiasko eta Iberiar Penintsulako Sistemako eremu batzuetan; zona horietan, batez besteko tenperaturak 1 °C inguruan mantendu ziren, balio normaletik behera. Espainiako gainerako lurraldeetan, hiruhilekoa hotza edo normala izan zen, 1 °C-tik beherako anomalia termikoekin. Kanarietan, neguko hiruhileko tenperaturak, alde txikiekin, batez besteko balio normalen inguruan kokatu ziren.\nfrío-eu invernal-eu lluvias-eu precipitaciones-eu tenperaturak